การจัดการ 

(1) โครงสร้างการจัดการ

 

รายชื่อผู้บริหารหรือผู้มีอำนาจควบคุมของบริษัท

คณะกรรมการบริษัท ประกอบด้วย

1. นายจิรายุ อิศรางกูร ณ อยุธยา ประธานกรรมการ

2. พลอากาศเอกกำธน สินธวานนท์ กรรมการ

3. นายเสนาะ อูนากูล กรรมการ

4. นายศิววงศ์ จังคศิริ กรรมการ

5. นายสุเมธ ตันติเวชกุล กรรมการ

6. นายปรีชา อรรถวิภัชน์ กรรมการ

7. นายพนัส สิมะเสถียร กรรมการ

8. นายยศ เอื้อชูเกียรติ กรรมการ

9. นายอาสา สารสิน กรรมการ

10. นายชุมพล ณ ลำเลียง กรรมการ

11. นายธารินทร์ นิมมานเหมินท์ กรรมการ

12. นายกานต์ ตระกูลฮุน กรรมการผู้จัดการใหญ่

นายวรพล เจนนภา เลขานุการคณะกรรมการ และเลขานุการบริษัท

ผู้บริหารระดับสูงของเครือซิเมนต์ไทย (SCG) ประกอบด้วย

1. นายกานต์ ตระกูลฮุน กรรมการผู้จัดการใหญ่

เครือซิเมนต์ไทย (SCG)

2. นายรุ่งโรจน์ รังสิโยภาส ผู้ช่วยผู้จัดการใหญ่

เครือซิเมนต์ไทย (SCG)

3. นายชลณัฐ ญาณารณพ กรรมการผู้จัดการใหญ่

ธุรกิจเคมีภัณฑ์ (SCG Chemicals)

4. นายเชาวลิต เอกบุตร กรรมการผู้จัดการใหญ่

ธุรกิจกระดาษ (SCG Paper)

5. นายปราโมทย์ เตชะสุพัฒน์กุล กรรมการผู้จัดการใหญ่

ธุรกิจซิเมนต์ (SCG Cement)

6. นายพิชิต ไม้พุ่ม กรรมการผู้จัดการใหญ่

ธุรกิจผลิตภัณฑ์ก่อสร้าง (SCG Building Materials)

7. นายขจรเดช แสงสุพรรณ กรรมการผู้จัดการใหญ่

ธุรกิจจัดจำหน่าย (SCG Distribution)

8. นายดำริ ตันชีวะวงศ์ กรรมการผู้จัดการใหญ่

ธุรกิจการลงทุน (SCG Investment)

การเข้าร่วมประชุมของคณะกรรมการบริษัทปี 2550 (จำนวนครั้ง)

+-------------------+---------+---------+---------+---------+----------+
| รายชื่อกรรมการบริษัท  | คณะกรรม | คณะ     | คณะกรร  | คณะ     | ป        |
|                   | การบริษัท | กรรมการ | มการบรร | กรรมการ | ระชุมสามัญ |
|                   |         | ตรวจสอบ | ษัทภิบาลแ | พิจารณาผ |          |
|                   | (จำนวน  |         | ละสรรหา | ลตอบแทน | ผู้ถือหุ้น    |
|                   | 12 คน)  | (จำนวน  |         |         |          |
|                   |         | 4 คน)   | (จำนวน  | (จำนวน  | ประจำปี   |
|                   | จำนวนก  |         | 5 คน)   | 3 คน)   | 2550     |
|                   | ารประชุม | จำนวนก  |         |         |          |
|                   |         | ารประชุม | จำนวนก  | จำนวนก  | (จำนวน   |
|                   | ทั้งปี 9   |         | ารประชุม | ารประชุม | 12 คน)   |
|                   | ครั้ง     | ทั้งปี 7   |         |         |          |
|                   |         | ครั้ง     | ทั้งปี 4   | ทั้งปี 8   | เมื่อวันที่   |
|                   |         |         | ครั้ง     | ครั้ง     |          |
|                   |         |         |         |         | 28 มีนาคม |
|                   |         |         |         |         | 2550     |
+-------------------+---------+---------+---------+---------+----------+
| 1. นายเชาวน์       | 5/6     |         |         |         | 1        |
| ณศีลวันต์ ¹          |         |         |         |         |          |
+-------------------+---------+---------+---------+---------+----------+
| 2. นายจิรายุ        | 7/8     |         | 1/3     |         | -        |
| อิศรางกูร ณ อยุธยา ² |         |         |         |         |          |
+-------------------+---------+---------+---------+---------+----------+
| 3. พล.อ.อ.กำธน    | 9/9     | 7/7     |         |         | 1        |
| สินธวานนท์          |         |         |         |         |          |
+-------------------+---------+---------+---------+---------+----------+
| 4. นายพารณ        | 1/1     | 1/1     |         |         | -        |
| อิศรเสนา ณ อยุธยา ³ |         |         |         |         |          |
+-------------------+---------+---------+---------+---------+----------+
| 5. นายเสนาะ อูนากูล | 9/9     |         | 4/4     |         | 1        |
+-------------------+---------+---------+---------+---------+----------+
| 6. นายศิววงศ์ จังคศิริ | 9/9     |         |         | 8/8     | 1        |
+-------------------+---------+---------+---------+---------+----------+
| 7. นายสุเมธ        | 9/9     | 7/7     | 4/4     |         | 1        |
| ตันติเวชกุล          |         |         |         |         |          |
+-------------------+---------+---------+---------+---------+----------+
| 8. นายปรีชา        | 9/9     | 7/7     |         |         | 1        |
| อรรถวิภัชน์          |         |         |         |         |          |
+-------------------+---------+---------+---------+---------+----------+
| 9. นายพนัส         | 9/9     |         | 3/4     |         | 1        |
| สิมะเสถียร          |         |         |         |         |          |
+-------------------+---------+---------+---------+---------+----------+
| 10.นายยศ          | 8/9     |         |         | 7/8     | 1        |
| เอื้อชูเกียรติ         |         |         |         |         |          |
+-------------------+---------+---------+---------+---------+----------+
| 11.นายอาสา สารสิน  | 9/9     | 5/5     | 1/1     |         | -        |
| ⁴                 |         |         |         |         |          |
+-------------------+---------+---------+---------+---------+----------+
| 12.นายชุมพล ณ      | 9/9     |         |         | 8/8     | 1        |
| ลำเลียง            |         |         |         |         |          |
+-------------------+---------+---------+---------+---------+----------+
| 13.นายธารินทร์      | 2/2     | 0/1     | 1/1     |         | -        |
| นิมมานเหมินท์ ⁵      |         |         |         |         |          |
+-------------------+---------+---------+---------+---------+----------+
| 14.นายกานต์        | 9/9     |         |         |         | 1        |
| ตระกูลฮุน           |         |         |         |         |          |
+-------------------+---------+---------+---------+---------+----------+

หมายเหตุ: ¹ ลาออกจากการเป็นกรรมการบริษัทและตำแหน่งประธานกรรมการ ตั้งแต่วันที่ 1
กันยายน 2550

  ² - เป็นกรรมการบริษัท ตั้งแต่วันที่ 28 มีนาคม 2550

2.  - เป็นประธานกรรมการ ตั้งแต่วันที่ 1 กันยายน 2550

3.  - เป็นกรรมการบรรษัทภิบาลและสรรหา ตั้งแต่วันที่ 28 มีนาคม - 24 ตุลาคม 2550

  ³ ครบกำหนดออกจากตำแหน่งตามวาระ เมื่อวันที่ 28 มีนาคม 2550
  และไม่ขอเข้ารับการเลือกตั้งเป็น กรรมการบริษัทอีก

  ⁴ - เป็นกรรมการตรวจสอบ ตั้งแต่วันที่ 28 มีนาคม - 24 ตุลาคม 2550

  - เป็นกรรมการบรรษัทภิบาลและสรรหา ตั้งแต่วันที่ 1 มกราคม - 28 มีนาคม 2550

  และตั้งแต่วันที่ 24 ตุลาคม 2550 - ปัจจุบัน

  ⁵ เป็นกรรมการบริษัท กรรมการตรวจสอบ และกรรมการบรรษัทภิบาลและสรรหา ตั้งแต่วันที่ 24
  ตุลาคม 2550
  สำหรับการประชุมคณะกรรมการตรวจสอบได้มีการกำหนดประชุมไว้แล้วล่วงหน้าช่วงปลายปีในวันที่
  7 พฤศจิกายน 2550 ซึ่งในวันดังกล่าวนายธารินทร์ฯ ติดภารกิจอื่นที่จำเป็นที่นัดไว้ล่วงหน้าแล้ว
  จึงขอลาประชุม

  - กรรมการอิสระ จำนวน 5 คน ได้แก่ ลำดับที่ 3, 7, 8, 11 และ 13

  - คณะกรรมการตรวจสอบ จำนวน 4 คน ได้แก่ ลำดับที่ 3, 7, 8 และ 13

  - คณะกรรมการบรรษัทภิบาลและสรรหา จำนวน 5 คน ได้แก่ ลำดับที่ 5, 7, 9, 11 และ 13

  - คณะกรรมการพิจารณาผลตอบแทน จำนวน 3 คน ได้แก่ ลำดับที่ 6, 10 และ 12

การเข้าร่วมอบรมหลักสูตรของกรรมการอิสระหลักสูตรใดหลักสูตรหนึ่งตามข้อเสนอแนะของ ก.ล.ต.

ที่จัดโดยสมาคมส่งเสริมสถาบันกรรมการบริษัทไทย (IOD)

+-----------------------+----------------------+----------------------+
| รา                    | หลักสูตรการอบรม        |                      |
| ยชื่อกรรมการอิสระของบริษัท |                      |                      |
+-----------------------+----------------------+----------------------+
|                       | Directors            | Directors            |
|                       | Certification        | Accreditation        |
|                       | Program              | Program              |
|                       |                      |                      |
|                       | (DCP)                | (DAP)                |
+-----------------------+----------------------+----------------------+
|                       |                      |                      |
+-----------------------+----------------------+----------------------+
| 1. พล.อ.อ.กำธน        | -                    | รุ่นที่ 18 / 2004        |
| สินธวานนท์              |                      |                      |
+-----------------------+----------------------+----------------------+
| 2. นายสุเมธ ตันติเวชกุล   | รุ่นที่ 30 / 2003        | -                    |
+-----------------------+----------------------+----------------------+
| 3. นายปรีชา อรรถวิภัชน์   | รุ่นที่ 39 / 2004        | -                    |
+-----------------------+----------------------+----------------------+
| 4. นายอาสา สารสิน      | -                    | รุ่นที่ 5 / 2003         |
+-----------------------+----------------------+----------------------+
| 5. นายธารินทร์          | -                    | -                    |
| นิมมานเหมินท์            |                      |                      |
+-----------------------+----------------------+----------------------+

คณะกรรมการบริษัท และผู้บริหารระดับสูงของเครือซิเมนต์ไทย (SCG)

กรรมการที่มีอำนาจลงนามผูกพันบริษัท

กรรมการ 2 คนในจำนวน 7 คน คือ นายจิรายุ อิศรางกูร ณ อยุธยา หรือ นายเสนาะ อูนากูล
หรือนายยศ เอื้อชูเกียรติ หรือนายพนัส สิมะเสถียร หรือนายศิววงศ์ จังคศิริ หรือนายชุมพล ณ
ลำเลียง หรือนายกานต์ ตระกูลฮุน ลงลายมือชื่อร่วมกัน

ขอบเขตหน้าที่ของคณะกรรมการ และคณะอนุกรรมการชุดต่างๆ

คณะกรรมการบริษัท

 กรรมการของบริษัทปัจจุบันมีจำนวน 12 คน ซึ่งประกอบด้วยกรรมการที่ไม่เป็นผู้บริหารจำนวน 11 คน ซึ่งในจำนวนนี้มีกรรมการที่เป็นอิสระ จำนวน 5 คน และกรรมการที่มาจากฝ่ายจัดการจำนวน 1 คน เพื่อให้คณะกรรมการสามารถปฏิบัติหน้าที่ได้อย่างมีประสิทธิภาพ คณะกรรมการบริษัทมีการประชุมอย่างน้อยปีละ 8 ครั้ง แต่ละครั้งจะกำหนดวาระหลัก ไว้ล่วงหน้าอย่างชัดเจนตลอดปี และมีการส่งรายละเอียดประกอบวาระการประชุมให้คณะกรรมการได้มีเวลาศึกษาและพิจารณาล่วงหน้า การพิจารณาวาระต่างๆ จะคำนึงถึงผลประโยชน์ของผู้ถือหุ้นและผู้มีส่วนเกี่ยวข้องอย่างเป็นธรรม และเปิดโอกาสให้มีการแสดงความเห็นอย่างเป็นอิสระ ในแต่ละวาระมีการแบ่งเวลาไว้อย่างเพียงพอเพื่อการอภิปรายและแสดง ความคิดเห็นอย่างรอบคอบ โดยประธานกรรมการเป็นผู้ดูแลให้ใช้เวลาในการประชุมอย่างเหมาะสม

นอกจากนี้ กรรมการผู้จัดการใหญ่ และกรรมการบริษัทที่เป็นกรรมการอิสระอีก 5 คน
ไม่มีส่วนเกี่ยวข้องกับ ผู้ถือหุ้นรายใหญ่รายใดรายหนึ่ง โดยกรรมการผู้จัดการใหญ่
เป็นผู้ได้รับการแต่งตั้งจากคณะกรรมการบริษัทตามข้อบังคับของบริษัท

  วาระการดำรงตำแหน่งกรรมการบริษัท

  ในการประชุมสามัญประจำปี กรรมการต้องออกจากตำแหน่งจำนวน 1 ใน 3
  ถ้าจำนวนกรรมการแบ่งออกให้ตรงเป็น 3 ส่วนไม่ได้ก็ให้ออกโดยจำนวนใกล้ที่สุดกับส่วน 1 ใน 3
  กรรมการที่จะต้องออกจากตำแหน่งนั้นให้พิจารณาจากกรรมการที่อยู่ในตำแหน่งนานที่สุดเป็นผู้ออกจากตำแหน่ง
  อย่างไรก็ตาม กรรมการที่ออกไปนั้นอาจได้รับเลือกตั้งให้ดำรงตำแหน่งอีกก็ได้

  ขอบเขตหน้าที่ของคณะกรรมการบริษัท

  ให้กรรมการบริษัทมีหน้าที่ดังต่อไปนี้

1.  บริหารกิจการให้เป็นไปเพื่อประโยชน์ที่ดีที่สุดแก่ผู้ถือหุ้น (Fiduciary Duty)
    โดยยึดถือแนวปฏิบัติสำคัญ 4 ประการ คือ

    1.  การปฏิบัติหน้าที่ด้วยความรอบคอบระมัดระวัง (Duty of Care)

    2.  การปฏิบัติหน้าที่ด้วยความซื่อสัตย์สุจริต (Duty of Loyalty)

    3.  การปฏิบัติตามกฎหมาย วัตถุประสงค์ ข้อบังคับ และมติที่ประชุมผู้ถือหุ้น (Duty of
        Obedience)

    4.  การเปิดเผยข้อมูลต่อผู้ถือหุ้นอย่างถูกต้อง ครบถ้วน และโปร่งใส (Duty of
        Disclosure)

2.  กำหนดวิสัยทัศน์ พันธกิจ และนโยบายการดำเนินธุรกิจของ SCG
    เพื่อความมั่นคงและผลประโยชน์ที่สมดุล และยั่งยืนของทุกฝ่ายที่เกี่ยวข้อง
    รวมทั้งเพิ่มมูลค่าของผู้ถือหุ้นอย่างต่อเนื่อง

3.  พิจารณาแผนการดำเนินงาน และพัฒนาขีดความสามารถของ SCG ให้แข่งขันได้ในระดับสากล

4.  ประเมินผลการดำเนินงานของ SCG และผลการปฏิบัติงานของผู้บริหารระดับสูง

5.  กำกับดูแลและพัฒนาระบบการบริหารความเสี่ยงรวมทั้งการกำกับดูแลและพัฒนาบรรษัทภิบาลของ
    SCG เพื่อให้เป็นสู่มาตรฐานที่ยอมรับในระดับสากล

6.  อุทิศตนและเวลาโดยไม่แสวงหาผลประโยชน์แก่ตนเองหรือผู้หนึ่งผู้ใด และไม่ดำเนินการใดๆ
    ที่เป็นการ ขัดแย้งหรือแข่งขันกับผลประโยชน์ของบริษัทหรือ SCG

7.  จัดการบริษัทให้เป็นไปตามกฎหมาย วัตถุประสงค์ ข้อบังคับของบริษัท
    และมติของที่ประชุมผู้ถือหุ้นด้วยความ ซื่อสัตย์สุจริตและระมัดระวังรักษาผลประโยชน์ของบริษัท

8.  ปฏิบัติตามหลักบรรษัทภิบาลของ SCG และข้อพึงปฏิบัติที่ดีสำหรับกรรมการบริษัทจดทะเบียน
    ตามแนวทาง ของตลาดหลักทรัพย์แห่งประเทศไทย
    และคณะกรรมการกำกับหลักทรัพย์และตลาดหลักทรัพย์

9.  เป็นผู้กำกับดูแลและติดตามการวัดผลการดำเนินงานทั้งในระดับกลุ่มธุรกิจ และระดับ SCG
    โดยกำหนดให้มี การรายงานผลการดำเนินงานอย่างสม่ำเสมอ
    รวมทั้งให้นโยบายเพื่อการพัฒนาและปรับปรุงการดำเนินงาน ของธุรกิจ
    ตลอดจนการพัฒนาบุคลากรของ SCG

10. ส่งเสริมให้พนักงานทุกระดับมีจิตสำนึกในจริยธรรมและคุณธรรม
    โดยตระหนักในความสำคัญของระบบ ควบคุมและตรวจสอบภายใน
    เพื่อลดความเสี่ยงด้านการทุจริตและการใช้อำนาจอย่างไม่ถูกต้อง รวมทั้ง
    ป้องกันการกระทำผิดกฎหมายด้วย

11. ดูแลผลประโยชน์ทั้งของผู้ถือหุ้นรายใหญ่และผู้ถือหุ้นส่วนน้อยตามสิทธิอย่างเป็นธรรม นอกจากนี้
    ผู้ถือหุ้นยัง สามารถใช้สิทธิในการดูแลรักษาผลประโยชน์ของตน และได้รับข่าวสารอย่างถูกต้อง
    ครบถ้วน โปร่งใส เปิดเผย และสามารถตรวจสอบได้

12. ตระหนักถึงบทบาทหน้าที่ความรับผิดชอบของคณะกรรมการ เคารพสิทธิของผู้ถือหุ้น
    ปฏิบัติต่อผู้ถือหุ้นและ ผู้มีส่วนได้เสียอื่นอย่างเป็นธรรม มีความโปร่งใสในการดำเนินงาน
    และมีการเปิดเผยข้อมูลอย่างถูกต้อง เพียงพอ

13. ประเมินผลการปฏิบัติหน้าที่ของคณะกรรมการบริษัทเป็นประจำทุกปี
    โดยให้มีการประเมินผลการปฏิบัติงาน เป็น 2 แบบ
    คือประเมินการปฏิบัติงานโดยรวมของคณะกรรมการและคณะอนุกรรมการ (As a Whole)
    และ การประเมินตนเองเป็นรายบุคคล (Self Assessment)
    เพื่อนำผลการประเมินมาพิจารณาร่วมกันในคณะกรรมการ บริษัท

14. เข้าร่วมประชุมคณะกรรมการบริษัทและการประชุมผู้ถือหุ้น เว้นแต่ในกรณีที่มีเหตุสุดวิสัย
    โดยกรรมการที่ไม่
    สามารถเข้าร่วมประชุมจะต้องแจ้งให้ประธานกรรมการหรือเลขานุการคณะกรรมการทราบล่วงหน้าก่อนการ
    ประชุม

ในการปฏิบัติหน้าที่คณะกรรมการบริษัทอาจขอคำปรึกษาจากที่ปรึกษาอิสระภายนอกหรือผู้เชี่ยวชาญในวิชาชีพอื่นๆ
หากเห็นว่ามีความจำเป็นและเหมาะสม

นิยามกรรมการอิสระของบริษัท

กรรมการอิสระต้องเป็นกรรมการที่เป็นอิสระจากผู้ถือหุ้นรายใหญ่ ผู้บริหาร และผู้เกี่ยวข้องโดยต้องมีคุณสมบัติ ดังนี้ 

  1. ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
  บริษัทร่วม หรือนิติบุคคลที่อาจมีความขัดแย้ง
  โดยให้นับรวมหุ้นที่ถือโดยคู่สมรสและบุตรที่ยังไม่บรรลุนิติภาวะด้วย

  2. ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน
  ที่ปรึกษาที่ได้รับเงินเดือนประจำ ผู้มีอำนาจ ควบคุม หรือบุคคลที่ให้บริการด้านวิชาชีพ เช่น
  ผู้สอบบัญชี ทนายความของบริษัท บริษัทใหญ่ บริษัทย่อย บริษัทร่วม
  หรือนิติบุคคลที่อาจมีความขัดแย้ง และไม่มีผลประโยชน์หรือส่วนได้เสียในลักษณะดังกล่าวมา
  ก่อนเป็นระยะเวลาไม่น้อยกว่า 18 เดือน

  3. ไม่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
  หรือนิติบุคคลอื่นที่มีความขัดแย้งใน
  ลักษณะที่อาจเป็นการขัดขวางการใช้วิจารณญาณอย่างอิสระของตน ดังนี้

1.  ไม่ได้รับประโยชน์ทั้งทางตรงและทางอ้อมจากการซื้อขายสินค้าหรือการบริการกับบริษัท
    บริษัทใหญ่ บริษัทย่อย บริษัทร่วม ที่มีมูลค่าเกินกว่าร้อยละ 1 ของรายได้รวมทั้งปีของบริษัท
    หรือเกินกว่าร้อยละ 10 ของรายได้รวมทั้งปีของบริษัทที่ตนเองเป็นผู้มีอำนาจควบคุม
    ภายในรอบระยะเวลาบัญชี

1.  ไม่ได้รับประโยชน์ทั้งทางตรงและทางอ้อมจากการกู้ยืมเงินหรือให้กู้ยืมเงินกับบริษัท บริษัทใหญ่
    บริษัทย่อย บริษัทร่วม ที่มีมูลค่าเกินกว่าร้อยละ 1 ของสินทรัพย์รวมของบริษัท

  4. ไม่มีความสัมพันธ์ทางสายโลหิต ทางการสมรส หรือโดยการจดทะเบียนตามกฎหมาย
  กับบุคคลที่อาจมีความ ขัดแย้งในระดับบิดา มารดา คู่สมรส บุตร หรือญาติสนิท (ญาติสนิท
  หมายถึง บุคคลที่มีความสัมพันธ์ทาง สายโลหิตหรือโดยการจดทะเบียนตามกฎหมาย ดังนี้ บิดา
  มารดา คู่สมรส พี่น้อง และบุตร รวมทั้งคู่สมรสของ บุตร)

  5. สามารถดูแลผลประโยชน์ของผู้ถือหุ้นทุกรายอย่างเท่าเทียมกัน

  6. สามารถดูแลไม่ให้เกิดความขัดแย้งทางผลประโยชน์

  7. สามารถเข้าร่วมการประชุมคณะกรรมการของบริษัทเพื่อตัดสินใจในเรื่องต่างๆ ได้โดยอิสระ

  8.
  ไม่เป็นบุคคลที่มีชื่ออยู่ในบัญชีรายชื่อบุคคลที่ตลาดหลักทรัพย์แห่งประเทศไทยเห็นว่าไม่สมควรเป็นผู้บริหาร
  ตามข้อบังคับตลาดหลักทรัพย์แห่งประเทศไทย

  9. ไม่เคยต้องคำพิพากษาว่าได้กระทำความผิดตามกฎหมายว่าด้วยหลักทรัพย์และตลาดหลักทรัพย์
  กฎหมายว่า ด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์
  กฎหมายว่าด้วยการธนาคารพาณิชย์ กฎหมายว่าด้วยการประกันชีวิต
  กฎหมายว่าด้วยการประกันวินาศภัย กฎหมายว่าด้วยการป้องกันและ ปราบปรามการฟอกเงิน
  หรือกฎหมายที่เกี่ยวกับธุรกิจการเงินในทำนองเดียวกัน ไม่ว่าจะเป็นกฎหมายไทยหรือ
  กฎหมายต่างประเทศโดยหน่วยงานที่มีอำนาจตามกฎหมายนั้น ทั้งนี้
  ในความผิดเกี่ยวกับการกระทำอันไม่เป็น ธรรมที่เกี่ยวกับการซื้อขายหลักทรัพย์
  หรือการบริหารงานที่มีลักษณะเป็นการหลอกลวง ฉ้อฉล หรือทุจริต

  10.
  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

หมายเหตุ:
หลักเกณฑ์การพิจารณาคุณสมบัติกรรมการอิสระของบริษัทตามนิยามกรรมการอิสระข้างต้นบังคับใช้ในปี
2550

คณะกรรมการตรวจสอบ

คณะกรรมการตรวจสอบมีจำนวน 4 คน ประกอบด้วย

1. พล.อ.อ.กำธน สินธวานนท์ ประธานกรรมการตรวจสอบ

2. นายสุเมธ ตันติเวชกุล กรรมการตรวจสอบ

3. นายปรีชา อรรถวิภัชน์ กรรมการตรวจสอบ

4. นายธารินทร์ นิมมานเหมินท์ กรรมการตรวจสอบ

วาระการดำรงตำแหน่งของกรรมการตรวจสอบ

  กรรมการตรวจสอบมีวาระอยู่ในตำแหน่งคราวละ 3 ปี
  โดยครบรอบออกตามวาระในวันประชุมสามัญ
  ผู้ถือหุ้นประจำปี ทั้งนี้
  เมื่อครบกำหนดออกตามวาระก็อาจได้รับการพิจารณาแต่งตั้งให้ดำรงตำแหน่งต่อไปอีกได้

ขอบเขตหน้าที่

  ให้กรรมการตรวจสอบมีหน้าที่ดังต่อไปนี้

  1. กำกับดูแล
  สอบทานให้มีระบบรายงานทางการเงินและการเปิดเผยข้อมูลในงบการเงินตามมาตรฐานการบัญชี
  ที่กำหนดโดยกฎหมายอย่างโปร่งใส ถูกต้อง และเพียงพอ

  2. ส่งเสริมให้มีการพัฒนาระบบรายงานทางการเงินให้ทัดเทียมกับมาตรฐานบัญชีสากล

  3. กำกับดูแลและสอบทานให้บริษัทมีระบบการควบคุมภายใน (Internal Control)
  และการตรวจสอบภายใน (Internal Audit)
  ที่เหมาะสมและมีประสิทธิผลตามวิธีการและมาตรฐานสากลที่ยอมรับโดยทั่วไป

  4. กำกับดูแลให้มีระบบงานเชิงป้องกันและเป็นประโยชน์ให้กับหน่วยงาน
  เพื่อเพิ่มประสิทธิภาพและ ประสิทธิผลในการปฏิบัติงานให้ดียิ่งขึ้น

  5. สอบทานระบบการบริหารความเสี่ยงขององค์กร

  6. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ และกฎหมายอื่นๆ
  ที่เกี่ยวข้อง กับธุรกิจของบริษัท

  7. สอบทานสรุปผลตรวจสอบทุจริต และกำหนดมาตรการป้องกันภายในองค์กร

  8.
  สอบทานความถูกต้องและประสิทธิผลของระบบเทคโนโลยีสารสนเทศที่เกี่ยวข้องกับการควบคุมภายใน
  รายงานการเงิน การบริหารความเสี่ยง และเสนอแนะการปรับปรุงให้ทันสมัยอยู่เสมอ

  9. พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกัน
  หรือรายการที่อาจมีความขัดแย้งทาง ผลประโยชน์ให้มีความถูกต้องครบถ้วน

  10. กำกับดูแลและสอบทาน
  ให้กรรมการตรวจสอบมีการประเมินผลการปฏิบัติงานของคณะกรรมการตรวจสอบ
  โดยรวมและการประเมินผลการปฏิบัติงานของตนเองเป็นประจำทุกปี

  11. กำกับดูแล สอบทาน และให้ความเห็นในการปฏิบัติงานของสำนักงานตรวจสอบ
  และประสานงานกับผู้สอบ บัญชี

  12. จัดทำรายงานการกำกับดูแลกิจการของคณะกรรมการตรวจสอบ
  โดยเปิดเผยไว้ในรายงานประจำปีของบริษัท
  ซึ่งรายงานดังกล่าวต้องลงนามโดยประธานกรรมการตรวจสอบ

  13. พิจารณาคัดเลือก เสนอแต่งตั้ง เสนอค่าตอบแทนผู้สอบบัญชีของบริษัท
  รวมทั้งประเมินความเป็นอิสระและ ประสิทธิภาพการทำงานของผู้สอบบัญชี

  14.
  กำกับดูแลให้มีการประเมินผลการปฏิบัติงานตรวจสอบของสำนักงานตรวจสอบตามมาตรฐานสากล

  15. พิจารณาอนุมัติงบประมาณและกำลังพลของสำนักงานตรวจสอบ

  16. แต่งตั้ง ถอดถอน โยกย้าย หรือเลิกจ้างผู้อำนวยการสำนักงานตรวจสอบ

  17. ปฏิบัติการอื่นใดตามที่กฎหมายกำหนดหรือคณะกรรมการบริษัทจะมอบหมาย

ในการปฏิบัติงานตามขอบเขตอำนาจหน้าที่ให้คณะกรรมการตรวจสอบมีอำนาจเรียก
สั่งการให้ฝ่ายจัดการ หัวหน้าหน่วยงาน หรือพนักงานของบริษัทที่เกี่ยวข้อง
มาให้ความเห็นร่วมประชุมหรือส่งเอกสารตามที่เห็นว่าเกี่ยวข้อง จำเป็น นอกจากนั้น
ในการปฏิบัติหน้าที่ภายใต้ขอบเขตอำนาจหน้าที่ของข้อบังคับฉบับนี้
คณะกรรมการตรวจสอบอาจขอคำปรึกษาจากที่ปรึกษาอิสระภายนอกหรือผู้เชี่ยวชาญในวิชาชีพอื่นๆ
หากเห็นว่ามีความจำเป็น และเหมาะสม โดยบริษัทจะเป็นผู้รับผิดชอบในเรื่องค่าใช้จ่ายทั้งหมด

คณะกรรมการตรวจสอบปฏิบัติงานภายในขอบเขต อำนาจหน้าที่และความรับผิดชอบตามคำสั่งของ
คณะกรรมการบริษัท คณะกรรมการบริษัทเป็นผู้รับผิดชอบการดำเนินงานของบริษัทโดยตรงต่อผู้ถือหุ้น
ผู้มีส่วนได้เสีย และบุคคลทั่วไป

คณะกรรมการบรรษัทภิบาลและสรรหา

คณะกรรมการบรรษัทภิบาลและสรรหามีจำนวน 5 คน ประกอบด้วย

1. นายสุเมธ ตันติเวชกุล ประธานกรรมการบรรษัทภิบาลและสรรหา

2. นายเสนาะ อูนากูล กรรมการบรรษัทภิบาลและสรรหา

3. นายพนัส สิมะเสถียร กรรมการบรรษัทภิบาลและสรรหา

4. นายอาสา สารสิน กรรมการบรรษัทภิบาลและสรรหา

5. นายธารินทร์ นิมมานเหมินท์ กรรมการบรรษัทภิบาลและสรรหา

วาระการดำรงตำแหน่งของกรรมการบรรษัทภิบาลและสรรหา

  กรรมการบรรษัทภิบาลและสรรหามีวาระการดำรงตำแหน่งคราวละ 3 ปี
  โดยครบรอบออกตามวาระในวันประชุมสามัญผู้ถือหุ้นประจำปี ทั้งนี้
  เมื่อครบกำหนดออกตามวาระก็อาจได้รับแต่งตั้งให้ดำรงตำแหน่งต่อไปอีกได้

ขอบเขตหน้าที่

ให้กรรมการบรรษัทภิบาลและสรรหามีหน้าที่ดังต่อไปนี้

  ด้านบรรษัทภิบาล

1.  กำหนดขอบเขตและนโยบายด้านบรรษัทภิบาลของ SCG เพื่อนำเสนอต่อคณะกรรมการบริษัท

2.  เสนอแนะแนวปฏิบัติด้านบรรษัทภิบาลของ SCG ต่อคณะกรรมการบริษัท พร้อมทั้งให้คำแนะนำแก่
    คณะกรรมการบริษัทในเรื่องเกี่ยวกับบรรษัทภิบาล

3.  ติดตามดูแลการปฏิบัติงานของคณะกรรมการบริษัทและผู้บริหารระดับสูงของ SCG
    ให้เป็นไปตามนโยบาย ด้านบรรษัทภิบาลของ SCG

4.  พิจารณาทบทวนแนวปฏิบัติด้านบรรษัทภิบาลของ SCG
    โดยเปรียบเทียบกับบริษัทชั้นนำในระดับสากล และ เสนอแนะต่อคณะกรรมการบริษัท
    เพื่อให้มีการพิจารณาปรับปรุงให้ทันสมัยอย่างต่อเนื่อง

5.  พิจารณาทบทวนความเป็นอิสระของคณะกรรมการบริษัท
    รวมทั้งการมีผลประโยชน์ขัดแย้งที่อาจเกิดขึ้นใน การปฏิบัติหน้าที่

6.  พิจารณาทบทวนความเหมาะสมในการดำรงตำแหน่งกรรมการบริษัทในกรณีที่มีเหตุการณ์การเปลี่ยนแปลงที่
    เกี่ยวข้องกับคุณสมบัติของกรรมการบริษัท

7.  เสนอแนะวิธีการประเมินผลการปฏิบัติงานของคณะกรรมการบริษัทและคณะอนุกรรมการชุดต่างๆ
    รวมทั้ง ติดตามแและสรุปผลการประเมินให้คณะกรรมการบริษัททราบ
    เพื่อนำข้อมูลมาพิจารณาปรับปรุง ประสิทธิภาพในการปฏิบัติงาน

8.  พิจารณาทบทวนวิธีการประเมินผลการปฏิบัติงานของคณะกรรมการบริษัทและคณะอนุกรรมการชุดต่างๆ
    เป็นประจำทุกปี

9.  รายงานความคืบหน้าและผลการปฏิบัติงานต่อคณะกรรมการบริษัททุกครั้ง
    หลังมีการประชุมคณะกรรมการ บรรษัทภิบาลและสรรหาอย่างสม่ำเสมอ

10. พิจารณาทบทวนและเสนอแนะต่อคณะกรรมการบริษัทในเรื่องโครงสร้าง
    หน้าที่และความรับผิดชอบ รวมทั้ง แนวปฏิบัติของคณะกรรมการบริษัทและคณะอนุกรรมการ
    พิจารณาทบทวนและเสนอแนะหากมีการเปลี่ยนแปลง ใดๆ เกี่ยวกับข้อบังคับ (Charter)
    ของคณะกรรมการบริษัท และคณะอนุกรรมการชุดต่างๆ ให้เหมาะสมและมีความ
    ทันสมัยอยู่เสมอ

  11. ปฏิบัติหน้าที่ในเรื่องอื่นๆ ตามที่คณะกรรมการบริษัทมอบหมาย

  ด้านการสรรหากรรมการและผู้บริหารระดับสูง

1.  กำหนดคุณสมบัติของบุคคลที่จะดำรงตำแหน่งกรรมการบริษัท
    และกำหนดกระบวนการสรรหากรรมการ บริษัทเพื่อแทนกรรมการที่ครบวาระ
    โดยพิจารณาสรรหากรรมการที่มีคุณสมบัติหลากหลายทั้งในด้านทักษะ ประสบการณ์
    และความสามารถเฉพาะด้าน

2.  พิจารณาสรรหาบุคคลผู้มีคุณสมบัติเหมาะสมมาดำรงตำแหน่งกรรมการบริษัททดแทนกรรมการที่ครบวาระ
    หรือกรณีอื่นๆ เพื่อเสนอให้คณะกรรมการบริษัท และ/หรือ ที่ประชุมผู้ถือหุ้นพิจารณาอนุมัติ

3.  จัดทำแผนสืบทอดตำแหน่งกรรมการผู้จัดการใหญ่ และผู้บริหารระดับสูงของบริษัท
    เพื่อเสนอให้คณะกรรมการบริษัท พิจารณา

ในการปฏิบัติงานตามขอบเขตอำนาจหน้าที่ให้คณะกรรมการบรรษัทภิบาลและสรรหามีอำนาจเรียก
สั่งการให้ฝ่ายจัดการ หัวหน้าหน่วยงาน หรือพนักงานของบริษัทที่เกี่ยวข้อง มาให้ความเห็น
ร่วมประชุมหรือส่งเอกสารที่เห็นว่าเกี่ยวข้อง จำเป็น นอกจากนั้น
ในการปฏิบัติหน้าที่ภายใต้ขอบเขตอำนาจหน้าที่ของข้อบังคับฉบับนี้
คณะกรรมการบรรษัทภิบาลและสรรหา
อาจขอคำปรึกษาจากที่ปรึกษาอิสระภายนอกหรือผู้เชี่ยวชาญในวิชาชีพอื่นๆ
หากเห็นว่ามีความจำเป็นและเหมาะสม โดยบริษัทจะเป็นผู้รับผิดชอบในเรื่องค่าใช้จ่ายทั้งหมด

คณะกรรมการพิจารณาผลตอบแทน

คณะกรรมการพิจารณาผลตอบแทนมีจำนวน 3 คน ประกอบด้วย

1. นายศิววงศ์ จังคศิริ ประธานกรรมการพิจารณาผลตอบแทน

2. นายยศ เอื้อชูเกียรติ กรรมการพิจารณาผลตอบแทน

3. นายชุมพล ณ ลำเลียง กรรมการพิจารณาผลตอบแทน

วาระการดำรงตำแหน่งของกรรมการพิจารณาผลตอบแทน

กรรมการพิจารณาผลตอบแทนมีวาระการดำรงตำแหน่งคราวละ 3 ปี
โดยครบรอบออกตามวาระในวันประชุมสามัญผู้ถือหุ้นประจำปี ทั้งนี้
เมื่อครบกำหนดออกตามวาระก็อาจได้รับแต่งตั้งให้ดำรงตำแหน่งต่อไปอีกได้

ขอบเขตหน้าที่

ให้กรรมการพิจารณาผลตอบแทนมีหน้าที่ดังต่อไปนี้

1.  เสนอแนวทางและวิธีการจ่ายค่าตอบแทนให้แก่คณะกรรมการบริษัทและคณะอนุกรรมการชุดต่างๆ
    ที่คณะกรรมการบริษัทแต่งตั้ง ซึ่งรวมถึงโบนัสประจำปี และเบี้ยประชุม

2.  เสนอนโยบายการพิจารณาค่าตอบแทนให้แก่คณะจัดการ SCG (Management Incentive)
    ซึ่งรวมถึงเงินเดือนโบนัสประจำปี
    โดยให้สอดคล้องกับผลการดำเนินงานของบริษัทและผลการปฏิบัติงานของ
    คณะจัดการเป็นรายบุคคล ในกรณีที่เห็นสมควร
    ให้ว่าจ้างบริษัทที่ปรึกษาเพื่อให้คำแนะนำการดำเนินโครงการ

3.  ประเมินผลการปฏิบัติงานของกรรมการผู้จัดการใหญ่
    เพื่อกำหนดค่าตอบแทนก่อนนำเสนอขออนุมัติจากคณะกรรมการบริษัทเป็นประจำทุกปี

4.  ประเมินผลการปฏิบัติงานของคณะจัดการ SCG
    เป็นรายบุคคลตามข้อเสนอของกรรมการผู้จัดการใหญ่ เพื่อกำหนดค่าตอบแทน
    ก่อนนำเสนอขออนุมัติจากคณะกรรมการบริษัทเป็นประจำทุกปี

5.  พิจารณางบประมาณการขึ้นค่าจ้าง การเปลี่ยนแปลงค่าจ้างและผลตอบแทน
    เงินรางวัลประจำปีของฝ่ายจัดการระดับสูง ก่อนเสนอคณะกรรมการบริษัท

6.  พิจารณาทบทวน ศึกษา
    ติดตามความเปลี่ยนแปลงและแนวโน้มในเรื่องผลตอบแทนของคณะกรรมการบริษัท
    รวมทั้งผู้บริหารระดับสูงของ SCG อย่างสม่ำเสมอ เพื่อนำเสนอคณะกรรมการบริษัทอนุมัติ

7.  พิจารณาการจ่ายค่าตอบแทนของคณะกรรมการบริษัทและคณะจัดการ SCG เปรียบเทียบกับบริษัท
    จดทะเบียนชั้นนำอื่นๆ ที่มีการประกอบธุรกิจอย่างเดียวกัน เพื่อให้ SCG
    รักษาความเป็นผู้นำในตลาดธุรกิจอุตสาหกรรมนั้นๆ
    และเพื่อเป็นการสร้างแรงจูงใจในการบริหารงานให้เจริญก้าวหน้า

8.  รายงานความคืบหน้าและผลการปฏิบัติงานต่อคณะกรรมการบริษัททุกครั้ง
    หลังมีการประชุมคณะกรรมการพิจารณาผลตอบแทนอย่างสม่ำเสมอ

9.  ประเมินผลการปฏิบัติหน้าที่ของคณะกรรมการพิจารณาผลตอบแทน
    และรายงานผลการประเมินให้คณะกรรมการบริษัททราบ

10. พิจารณาทบทวนและเสนอแนะหากมีการเปลี่ยนแปลงใดๆ เกี่ยวกับข้อบังคับ (Charter)
    ของคณะกรรมการพิจารณาผลตอบแทนต่อคณะกรรมการบริษัท
    เพื่อขออนุมัติปรับปรุงให้เหมาะสมและมีความทันสมัยอยู่เสมอ

11. ปฏิบัติหน้าที่อื่นๆ ตามที่คณะกรรมการบริษัทมอบหมาย

ในการปฏิบัติงานตามขอบเขตอำนาจหน้าที่ให้คณะกรรมการพิจารณาผลตอบแทนมีอำนาจเรียก
สั่งการให้ฝ่ายจัดการ หัวหน้าหน่วยงาน หรือพนักงานของบริษัทที่เกี่ยวข้องมาให้ความเห็น
ร่วมประชุมหรือส่งเอกสารที่เห็นว่าเกี่ยวข้อง จำเป็น นอกจากนั้น
ในการปฏิบัติหน้าที่ภายใต้ขอบเขตอำนาจหน้าที่ของข้อบังคับฉบับนี้
คณะกรรมการพิจารณาผลตอบแทนอาจขอคำปรึกษาจากที่ปรึกษาอิสระภายนอกหรือผู้เชี่ยวชาญในวิชาชีพอื่นๆ
หากเห็นว่ามีความจำเป็นและเหมาะสม โดยบริษัทจะเป็นผู้รับผิดชอบในเรื่องค่าใช้จ่ายทั้งหมด

ผู้บริหารระดับสูงของเครือซิเมนต์ไทย (SCG)

ผู้บริหารระดับสูงของ SCG มีจำนวน 8 คน ได้แก่ กรรมการผู้จัดการใหญ่ ผู้ช่วยผู้จัดการใหญ่
บริษัทปูนซิเมนต์ไทย จำกัด (มหาชน) และกรรมการผู้จัดการใหญ่ในกลุ่มธุรกิจของ SCG ได้แก่
ธุรกิจเคมีภัณฑ์ (SCG Chemicals) ธุรกิจกระดาษ (SCG Paper) ธุรกิจซิเมนต์ (SCG Cement)
ธุรกิจผลิตภัณฑ์ก่อสร้าง (SCG Building Materials) ธุรกิจจัดจำหน่าย (SCG
Distribution) ธุรกิจการลงทุน (SCG Investment) ซึ่งรายงานตรงต่อกรรมการผู้จัดการใหญ่
และผู้บริหารระดับสูงทั้ง 8 คนนี้ จะได้รับมอบหมายอำนาจหน้าที่ให้ดำเนินงานภายใต้นโบายต่างๆ
ที่กำหนดไว้ รับผิดชอบผลการดำเนินงานโดยรวม ควบคุมค่าใช้จ่าย
และงบลงทุนตามขอบเขตที่คณะกรรมการอนุมัติในแผนงานประจำปี ดำเนินการตามนโยบายด้านบุคคล
แก้ไขปัญหาหรือความขัดแย้งที่มีผลกระทบต่อองค์กร
และดำรงไว้ซึ่งการสื่อสารที่มีประสิทธิภาพต่อผู้มีส่วนเกี่ยวข้อง

(2) การสรรหากรรมการและผู้บริหาร

กระบวนการสรรหากรรมการ

คณะกรรมการบรรษัทภิบาลและสรรหามีหน้าที่สรรหากรรมการแทนกรรมการที่ครบรอบออกตามวาระหรือกรณีอื่นๆ
เสนอต่อคณะกรรมการบริษัท และ/หรือ ที่ประชุมผู้ถือหุ้นเพื่อให้ลงมติเลือกตั้ง
โดยคณะกรรมการบรรษัทภิบาลและสรรหาคัดเลือกจากผู้ทรงคุณวุฒิที่มีพื้นฐานและความเชี่ยวชาญจากหลากหลายอาชีพ
มีภาวะผู้นำ วิสัยทัศน์กว้างไกล เป็นผู้มีคุณธรรมและจริยธรรม
มีประวัติการทำงานที่โปร่งใสไม่ด่างพร้อย
รวมทั้งมีความสามารถในการแสดงความคิดเห็นอย่างเป็นอิสระ นอกจากนี้
คณะกรรมการบรรษัทภิบาลและสรรหาจะพิจารณาถึงคุณลักษณะเฉพาะบุคคลของผู้ที่จะคัดเลือกเพื่อเสนอชื่อเป็นกรรมการในด้านต่างๆ
คือ

-   ความมีคุณธรรมและความรับผิดชอบ (Integrity and Accountability)

-   การตัดสินใจด้วยข้อมูลและเหตุผล (Informed Judgment)

-   ความมีวุฒิภาวะและความมั่นคง
    เป็นผู้รับฟังที่ดีและกล้าแสดงความคิดเห็นที่แตกต่างและเป็นอิสระ

-   ยึดมั่นในการทำงานอย่างมีหลักการและมาตรฐานเยี่ยงมืออาชีพ

รวมทั้งพิจารณาความรู้ความชำนาญเฉพาะด้านที่จำเป็นต้องมีในคณะกรรมการ
เพื่อให้คณะกรรมการสามารถกำหนด กลยุทธ์ นโยบาย
และกำกับดูแลให้มีการปฏิบัติตามกลยุทธ์ได้อย่างมีประสิทธิผล

หลักเกณฑ์และวิธีการคัดเลือกบุคคลที่จะแต่งตั้งเป็นกรรมการ

1.  การเสนอชื่อบุคคลให้ที่ประชุมผู้ถือหุ้นเลือกตั้งเป็นกรรมการแทนกรรมการที่ครบรอบออกตามวาระคณะกรรมการบรรษัทภิบาลและสรรหาจะเป็นผู้สรรหาเพื่อเสนอให้คณะกรรมการบริษัท
    พิจารณาก่อนเสนอที่ประชุมผู้ถือหุ้นและเป็นสิทธิของผู้ถือหุ้นทุกรายอย่างเท่าเทียมกันที่จะเสนอชื่อบุคคลอื่น
    ส่วนอำนาจในการพิจารณาเลือกผู้ใดเป็นกรรมการเป็นอำนาจของผู้ถือหุ้น

2.  ในกรณีที่บุคคลผู้ได้รับการเสนอชื่อเป็นกรรมการมีจำนวนไม่เกินกว่าจำนวนกรรมการที่จะพึงได้ในการเลือกตั้งครั้งนั้น
    ให้ที่ประชุมผู้ถือหุ้นเลือกตั้งกรรมการทั้งชุด

3.  ในกรณีที่บุคคลผู้ได้รับการเสนอชื่อเป็นกรรมการมีจำนวนเกินกว่าจำนวนกรรมการที่จะพึงมีได้ในการเลือกตั้งครั้งนั้น
    ให้ใช้วิธีการลงคะแนนเสียงของที่ประชุมผู้ถือหุ้น
    โดยผู้ถือหุ้นมีสิทธิเลือกตั้งบุคคลที่ได้รับการเสนอชื่อเป็นกรรมการได้
    แต่ต้องไม่เกินจำนวนกรรมการที่จะพึงมีได้ในการเลือกตั้งครั้งนั้นและให้เลือกเป็นรายบุคคล
    โดยผู้ถือหุ้นหรือผู้รับมอบฉันทะมีคะแนนเสียงเท่ากับหนึ่งเสียงต่อหนึ่งหุ้น
    สำหรับการลงมติเลือกตั้งบุคคลที่ได้รับการเสนอชื่อเป็นกรรมการแต่ละคน
    ให้บุคคลซึ่งได้รับคะแนนสูงสุดตามลำดับลงมาเป็นผู้ได้รับเลือกตั้งเป็นกรรมการเท่าจำนวนกรรมการที่จะพึงมี
    ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีให้ประธานในที่ประชุมลงคะแนนเสียงอีกเสียงหนึ่งเป็นเสียงชี้ขาดเพื่อให้ได้จำนวนกรรมการที่จะพึงมี

ในการเลือกตั้งกรรมการที่ครบกำหนดออกตามวาระในการประชุมสามัญผู้ถือหุ้นปี 2550
มีกรรมการบริษัทที่ครบกำหนดออกตามวาระจำนวน 4 คน คือ 1) นายเชาวน์ ณศีลวันต์ 2)
พล.อ.อ.กำธน สินธวานนท์ 3) นายพารณ อิศรเสนา ณ อยุธยา และ 4) นายศิววงศ์ จังคศิริ
ทั้งนี้ นายพารณ อิศรเสนา ณ อยุธยา
ได้แจ้งให้ที่ประชุมคณะกรรมการบริษัททราบว่าไม่ขอเข้ารับการเลือกตั้งเป็นกรรมการอีก
ซึ่งคณะกรรมการบรรษัทภิบาลและสรรหาได้พิจารณาเสนอชื่อบุคคลตามหลักเกณฑ์การสรรหาโดยมีผู้ได้รับการเสนอชื่อรวมทั้งสิ้น
7 คน เป็นกรรมการรายเดิม 3 คนและเป็นผู้ทรงคุณวุฒิภายนอกอีก 4 คน
และมีมติให้เสนอชื่อบุคคลที่มีความเหมาะสม 4 คน ได้แก่ นายเชาวน์ ณศีลวันต์ พล.อ.อ.กำธน
สินธวานนท์ นายศิววงศ์ จังคศิริ และนายจิรายุ อิศรางกูร ณ อยุธยา
เข้ารับการเลือกตั้งเป็นกรรมการบริษัท ซึ่งที่ประชุมผู้ถือหุ้นเมื่อวันที่ 28 มีนาคม 2550
มีมติด้วยเสียงข้างมากให้ทั้ง 4 คนเป็นกรรมการของบริษัท

นอกจากนี้ เมื่อวันที่ 25 สิงหาคม 2550 นายเชาวน์ ณศีลวันต์ ประธานกรรมการบริษัท
ได้ขอลาออกจากตำแหน่งกรรมการ คณะกรรมการบริษัทจึงได้มีมติแต่งตั้งนายจิรายุ อิศรางกูร ณ
อยุธยา ซึ่งเป็นกรรมการอยู่แต่เดิมเป็นประธานกรรมการแทน
และมอบหมายให้คณะกรรมการบรรษัทภิบาลและสรรหาพิจารณาผู้มีคุณสมบัติตามแนวทางการสรรหากรรมการของคณะกรรมการบริษัท
และตามคุณสมบัติกรรมการอิสระตามนิยามกรรมการอิสระที่บริษัทกำหนดไว้
และมีมติให้เสนอนายธารินทร์ นิมมานเหมินท์ เป็นกรรมการบริษัท แทนนายเชาวน์ ณศีลวันต์
เนื่องจากเห็นว่าเป็นผู้ทรงคุณวุฒิ มีประสบการณ์ด้านเศรษฐศาสตร์ และการเงิน มีภาวะผู้นำ
วิสัยทัศน์กว้างไกล มีประวัติการทำงานไม่ด่างพร้อย และมีความเป็นอิสระในการแสดงความคิดเห็น
และเสนอต่อคณะกรรมการบริษัท ซึ่งที่ประชุมคณะกรรมการบริษัท เมื่อวันที่ 24 ตุลาคม 2550
ได้มีมติเลือกตั้งนายธารินทร์ นิมมานเหมินท์ เป็นกรรมการบริษัทแทนในตำแหน่งที่ว่าง

กระบวนการการสรรหาผู้บริหารระดับสูง

กระบวนการสรรหาผู้บริหารของ SCG เริ่มจากการคัดเลือกผู้ที่เป็นคนเก่งและดี
เข้ามาร่วมงานโดยมุ่งเน้นรับคนรุ่นใหม่ที่มีความรู้ความสามารถ (Young Talent)
และพัฒนาสร้างความพร้อมให้ทุกคนมีโอกาสก้าวขึ้นสู่ระดับผู้บริหารในอนาคตได้
โดยผ่านขั้นตอนการประเมิน พนักงานที่มีศักยภาพสูง (High Potential) ของ SCG
ทุกคนจะรับการพัฒนาตามแผนที่วางไว้เป็นรายบุคคล (Individual Development Plan)
มีการมอบหมายงานที่ท้าทาย รวมทั้งหมุนเวียนเพื่อเพิ่มทักษะให้รอบรู้ทุกด้าน
ซึ่งการเตรียมบุคลากรของ SCG ดังกล่าว
ได้ดำเนินการกับพนักงานทุกระดับให้มีความพร้อมในการทดแทนกรณีที่มีตำแหน่งงานว่างลง
โดยตำแหน่งผู้บริหารระดับสูง
คณะกรรมการบริษัทจะเป็นผู้พิจารณาคัดเลือกพนักงานที่มีศักยภาพสูงและมีคุณสมบัติเหมาะสมกับตำแหน่งงาน

(3) ค่าตอบแทนของคณะกรรมการและผู้บริหารระดับสูง ปี 2550

1.  การประเมินเพื่อการพิจารณาค่าตอบแทนแก่คณะกรรมการและผู้บริหารระดับสูงของ SCG

  คณะกรรมการบริษัทและคณะกรรมการชุดต่างๆ

  การพิจารณาค่าตอบแทนคณะของกรรมการบริษัทและคณะกรรมการชุดต่างๆ
  จะคำนึงให้อยู่ในลักษณะที่เปรียบเทียบได้กับอุตสาหกรรมชั้นนำต่างๆ โดยพิจารณาจากประสบการณ์
  ภาระหน้าที่ ขอบเขต บทบาท และความรับผิดชอบ
  และจะใช้ผลการสำรวจบริษัทในตลาดหลักทรัพย์ฯ
  ที่มีการจ่ายค่าตอบแทนประจำและเบี้ยประชุมกรรมการบริษัท (IOD Survey)
  เป็นเกณฑ์ในการเปรียบเทียบในแต่ละปี
  เพื่อเสนอให้คณะกรรมการพิจารณาผลตอบแทนเป็นผู้พิจารณา และนำเสนอคณะกรรมการบริษัท
  เพื่อขออนุมัติต่อที่ประชุมผู้ถือหุ้นทุกปี

  ผู้บริหารระดับสูง

  การกำหนดค่าตอบแทนประจำปีให้แก่ผู้บริหารระดับสูง
  จะพิจารณาผ่านคณะกรรมการพิจารณาผลตอบแทน และอนุมัติโดยคณะกรรมการบริษัท
  ซึ่งจะพิจารณาเป็นรายบุคคลด้วยความชัดเจน เป็นธรรม
  สอดคล้องกับสภาพเศรษฐกิจและผลการดำเนินงานของบริษัท
  โดยเทียบกับผลการปฏิบัติงานของฝ่ายจัดการเป็นรายบุคคล
  ซึ่งการประเมินเพื่อพิจารณาค่าผลตอบแทนแก่ผู้บริหารระดับสูง จะดูจากปัจจัยต่างๆ ดังนี้

1.  ผลประกอบการของธุรกิจ โดยพิจารณาจากร้อยละของ EBITDA on Operating Assets
    (ค่ามาตรฐานกำหนดไว้เท่ากับหรือไม่น้อยกว่าร้อยละ 15)
    ซึ่งจะมีการตั้งเป้าหมายเพื่อกำหนดค่าร้อยละของ EBITDA ของแต่ละธุรกิจและ SCG ในทุกๆปี
    เพื่อเป็นเกณฑ์ในการประเมินและเปรียบเทียบ

2.  เปรียบเทียบผลประกอบการของธุรกิจกับอุตสาหกรรมเดียวกันทั้งตลาดภายในและระดับโลก

3.  ความสามารถในการพัฒนาธุรกิจให้ดีขึ้น

  2. ค่าตอบแทนกรรมการบริษัท

  เนื่องจากที่ประชุมสามัญผู้ถือหุ้นครั้งที่ 11 เมื่อวันพุธที่ 24 มีนาคม 2547
  มีมติอนุมัติค่าตอบแทนและโบนัสกรรมการ โดยให้จ่ายค่าตอบแทนรายเดือนให้แก่คณะกรรมการ
  เดือนละ 1,800,000 บาท และให้ไปพิจารณาแบ่งจ่ายกันเอง
  สำหรับโบนัสกรรมการมีมติอนุมัติการจ่ายโบนัสโดยให้คณะกรรมการเป็นผู้พิจารณากำหนดจำนวนเงินที่เหมาะสม
  ทั้งนี้ไม่เกินร้อยละ 0.5 ของเงินปันผลที่มีการจ่ายให้แก่ผู้ถือหุ้นและให้ไปพิจารณาแบ่งจ่ายกันเอง
  โดยให้มีผลตั้งแต่วันที่ได้รับอนุมัติจากที่ประชุมผู้ถือหุ้นเป็นต้นไป
  จนกว่าที่ประชุมผู้ถือหุ้นจะมีมติเปลี่ยนแปลงเป็นอย่างอื่น

  การแบ่งจ่ายค่าตอบแทนรายเดือนและโบนัสคณะกรรมการ

  ค่าตอบแทนรายเดือน

  คณะกรรมการบริษัทมีมติให้แบ่งจ่ายค่าตอบแทนรวมให้แก่ ประธานกรรมการ 1.5
  ส่วนหรือคิดเป็นจำนวนเงิน 216,000 บาทต่อเดือน กรรมการที่เหลืออีก 11 คน ได้รับคนละ 1
  ส่วนหรือคิดเป็นจำนวนเงิน 144,000 บาทต่อเดือน

โบนัสกรรมการ

คณะกรรมการบริษัทมีมติให้แบ่งจ่ายเงินโบนัสโดยประธานกรรมการได้รับ 1.5 ส่วน
และกรรมการได้รับ คนละ 1 ส่วนของเงินโบนัสตามหลักเกณฑ์ที่ที่ประชุมผู้ถือหุ้นมีมติไว้

  3. ค่าตอบแทนคณะอนุกรรมการชุดต่างๆ

  คณะกรรมการบริษัทมีมติให้จ่ายค่าตอบแทนสำหรับคณะอนุกรรมการชุดต่างๆโดยกำหนดค่าตอบแทนประจำ
  (Fixed) และค่าตอบแทนต่อครั้งที่เข้าประชุม (Attendance) ดังนี้

  []

  ทั้งนี้ ค่าตอบแทนประธานคณะอนุกรรมการชุดต่างๆ ได้รับ 1.5 ส่วน
  และกรรมการย่อยได้รับคนละ 1 ส่วน

ค่าตอบแทนของคณะกรรมการบริษัทและคณะอนุกรรมการชุดต่างๆ ปี 2550

หน่วย: บาท

  -------------------- ---------------- ------------------- ----------------------------- -------------------------- ------------ ------------
  รายชื่อกรรมการบริษัท     ค่าตอบแทน                                                                                      โบนัส         รวม

                       คณะกรรมการบริษัท   คณะกรรมการตรวจสอบ   คณะกรรมการบรรษัทภิบาลและสรรหา   คณะกรรมการพิจารณาผลตอบแทน                

  1. นายเชาวน์ ณศีลวันต์ ¹ 1,728,000        -                   -                             -                          7,200,000    8,928,000

  2. นายจิรายุ อิศรางกูร ณ 1,597,935        -                   39,485                        -                          1,246,409    2,883,829
  อยุธยา ² *                                                                                                                       

  3. พล.อ.อ.กำธน       1,728,000        264,000             -                             -                          4,800,000    6,792,000
  สินธวานนท์ **                                                                                                                     

  4. นายพารณ อิศรเสนา ณ 418,065          31,484              -                             -                          3,553,591    4,003,140
  อยุธยา ³                                                                                                                         

  5. นายเสนาะ อูนากูล    1,728,000        -                   96,000                        -                          4,800,000    6,624,000

  6. นายศิววงศ์ จังคศิริ    1,728,000        -                   -                             216,000                    4,800,000    6,744,000
  ***                                                                                                                             

  7. นายสุเมธ ตันติเวชกุล  1,728,000        176,000             144,000                       -                          4,800,000    6,848,000
  ****                                                                                                                            

  8. นายปรีชา อรรถวิภัชน์  1,728,000        176,000             -                             -                          4,800,000    6,704,000

  9. นายพนัส สิมะเสถียร   1,728,000        -                   84,000                        -                          4,800,000    6,612,000

  10. นายยศ เอื้อชูเกียรติ  1,728,000        -                   -                             132,000                    4,800,000    6,660,000

  11. นายอาสา สารสิน ⁴  1,728,000        116,647             32,517                        -                          4,800,000    6,677,164

  12. นายชุมพล ณ ลำเลียง 1,728,000        -                   -                             144,000                    4,800,000    6,672,000

  13. นายธารินทร์        325,162          11,872              20,904                        -                          -            357,938
  นิมมานเหมินท์ ⁵                                                                                                                    

  14. นายกานต์ ตระกูลฮุน  1,728,000        -                   -                             -                          4,800,000    6,528,000

  รวม                  21,349,162       776,003             416,906                       492,000                    60,000,000   83,034,071
  -------------------- ---------------- ------------------- ----------------------------- -------------------------- ------------ ------------

หมายเหตุ: ¹ ลาออกจากการเป็นกรรมการบริษัทและตำแหน่งประธานกรรมการ ตั้งแต่วันที่ 1
กันยายน 2550

² - เป็นกรรมการบริษัทตั้งแต่วันที่ 28 มีนาคม 2550

- เป็นประธานกรรมการ ตั้งแต่วันที่ 1 กันยายน 2550

- เป็นกรรมการบรรษัทภิบาลและสรรหา ตั้งแต่วันที่ 28 มีนาคม - 24 ตุลาคม 2550

³ ครบกำหนดออกจากตำแหน่งตามวาระ เมื่อวันที่ 28 มีนาคม 2550
และไม่ขอเข้ารับการเลือกตั้งเป็นกรรมการบริษัทอีก

⁴ - เป็นกรรมการตรวจสอบ ตั้งแต่วันที่ 28 มีนาคม - 24 ตุลาคม 2550

- เป็นกรรมการบรรษัทภิบาลและสรรหา วันที่ 1 มกราคม - 28 มีนาคม 2550

และตั้งแต่วันที่ 24 ตุลาคม 2550 -ปัจจุบัน

⁵ ครบกำหนดออกจากตำแหน่งตามวาระ เมื่อวันที่ 28 มีนาคม 2550
และไม่ขอเข้ารับการเลือกตั้งเป็นกรรมการบริษัทอีก

* ประธานกรรมการบริษัท

** ประธานกรรมการตรวจสอบ

*** ประธานกรรมการพิจารณาผลตอบแทน

**** ประธานกรรมการบรรษัทภิบาลและสรรหา

  4. ค่าตอบแทนผู้บริหาร

  ค่าตอบแทนรวมของผู้บริหารระดับสูงของ SCG รวม 8 คน
  ที่ได้รับจากบริษัทในรูปเงินเดือนโบนัสและ เงินตอบแทนพิเศษ (Variable Payment)
  รวมเป็นเงินทั้งสิ้น 105,870,000 บาท ทั้งนี้ ในปี 2550
  บริษัทได้จ่ายเงินสมทบกองทุนสำรองเลี้ยงชีพที่สมทบให้ผู้บริหารในฐานะพนักงานของบริษัทจำนวน
  6,001,200 บาท

ค่าตอบแทนของกรรมการและผู้บริหารของบริษัทย่อยที่เป็นธุรกิจหลัก (สิ้นสุดวันที่ 31 ธันวาคม
2550)

1.  ค่าตอบแทนของกรรมการเป็นรายบุคคลของบริษัทย่อยที่เป็นธุรกิจหลัก

  กรรมการในธุรกิจหลักซึ่งประกอบด้วย ธุรกิจเคมีภัณฑ์ (SCG Chemicals) ธุรกิจกระดาษ (SCG
  Paper) ธุรกิจซิเมนต์ (SCG Cement) ธุรกิจผลิตภัณฑ์ก่อสร้าง (SCG Building
  Materials) ธุรกิจจัดจำหน่าย (SCG Distribution) ธุรกิจการลงทุน (SCG
  Investment)
  เป็นผู้บริหารซึ่งจะไม่ได้รับค่าตอบแทนสำหรับการดำรงตำแหน่งกรรมการอีกทั้งนี้ในแต่ละธุรกิจประกอบด้วยผู้ดำรงตำแหน่งกรรมการ
  ดังนี้

2.  ค่าตอบแทนรวมของผู้บริหารบริษัทย่อยที่เป็นธุรกิจหลัก

  1) ค่าตอบแทนที่เป็นตัวเงิน ได้แก่ เงินเดือน โบนัส และค่าตอบแทนพิเศษ (Variable
  Payment)

  2) ค่าตอบแทนอื่นๆ ได้แก่ เงินสมทบกองทุนสำรองเลี้ยงชีพ โดยค่าตอบแทนต่างๆ
  มีรายละเอียดดังนี้

+---+---------------------------+-----------+-------------+------------+
|   | บริษัทย่อยที่เป็นธุรกิจหลัก        | จำ        | ค่าตอบแทนรวม | ค          |
|   |                           | นวนผู้บริหาร | ที่เป็นตัวเงิน   | ่าตอบแทนอื่นๆ |
|   |                           | (คน)      | (บาท)       |            |
|   |                           |           |             | (บาท)      |
+---+---------------------------+-----------+-------------+------------+
| 1 | บริษัทเอสซีจี เคมิคอลส์ จำกัด    | 4         | 13,406,985  | 894,720    |
| . |                           |           |             |            |
+---+---------------------------+-----------+-------------+------------+
| 2 | บริษัทเอสซีจี เปเปอร์ จำกัด     | 4         | 11,448,200  | 840,120    |
| . | (มหาชน)                   |           |             |            |
+---+---------------------------+-----------+-------------+------------+
| 3 | บริษัทเอสซีจี ซิเมนต์ จำกัด      | 4         | 22,841,900  | 1,449,600  |
| . |                           |           |             |            |
+---+---------------------------+-----------+-------------+------------+
| 4 | บริษัทเอสซีจี ผลิตภัณฑ์ก่อสร้าง    | 4         | 11,630,175  | 846,720    |
| . | จำกัด                      |           |             |            |
+---+---------------------------+-----------+-------------+------------+
| 5 | บริษัทเอสซีจี ดิสทริบิวชั่น จำกัด   | 4         | 11,301,600  | 812,160    |
| . |                           |           |             |            |
+---+---------------------------+-----------+-------------+------------+

หมายเหตุ : จำนวนผู้บริหารและค่าตอบแทนของผู้บริหารข้างต้น ไม่รวมกรรมการผู้จัดการใหญ่ในบริษัทย่อยที่เป็นธุรกิจหลัก เนื่องจากได้รวมอยู่ในจำนวนและค่าตอบแทนของผู้บริหารของบริษัทปูนซิเมนต์ไทย จำกัด (มหาชน) ตามที่ปรากฏในหัวข้อที่ 3 เรื่องค่าตอบแทนผู้บริหาร

(4) หลักการกำกับดูแลกิจการที่ดี

SCG ดำเนินธุรกิจด้วยความรับผิดชอบและเป็นธรรม
โดยยึดมั่นในอุดมการณ์ซึ่งได้ถือปฏิบัติสืบเนื่องกันมาเป็นเวลานาน
ภายใต้กรอบจรรยาบรรณที่มีการพัฒนาให้เหมาะสมกับความเปลี่ยนแปลงทางเศรษฐกิจและสังคม
บนพื้นฐานแห่งประโยชน์สุขอย่างสมดุลและยั่งยืนของผู้มีส่วนเกี่ยวข้องทุกฝ่าย

SCG ถือว่านโยบายด้านบรรษัทภิบาล เป็นส่วนหนึ่งของนโยบายการดำเนินธุรกิจ
โดยคณะกรรมการบริษัทได้กำหนดให้มีการติดตามและประเมินผลการกำกับดูแลกิจการอย่างสม่ำเสมอเป็นประจำทุกปี
และมีการปรับปรุง แก้ไข เปลี่ยนแปลงให้มีความทันสมัย
สอดคล้องกับสภาวการณ์ทางเศรษฐกิจและสังคมที่เปลี่ยนแปลงอยู่ตลอดเวลา ทั้งนี้
คณะกรรมการบริษัทได้มอบหมายให้คณะกรรมการบรรษัทภิบาลและสรรหาทำหน้าที่กำกับดูแลด้านบรรษัทภิบาล
ตลอดจนพิจารณาแนวโน้มและความเคลื่อนไหวในระดับสากล อาทิ
หลักปฏิบัติของบริษัทชั้นนำของโลกที่ได้รับการยอมรับในด้านบรรษัทภิบาล
ตลอดจนกฎเกณฑ์ของตลาดหลักทรัพย์ชั้นนำของโลก เพื่อเปรียบเทียบกับสิ่งที่ปฏิบัติอยู่
และให้ข้อเสนอแนะในการปรับปรุง
รวมทั้งคณะกรรมการบริษัทยังได้กำหนดให้เรื่องบรรษัทภิบาลเป็นวาระหลักวาระหนึ่งในการประชุมคณะกรรมการบริษัท
นอกจากนี้ บริษัทได้จัดทำคู่มือบรรษัทภิบาล SCG และจรรยาบรรณ SCG
แจกให้กับพนักงานเพื่อใช้เป็นแนวทางในการปฏิบัติงาน โดยได้เปิดเผยเนื้อหารายละเอียด
พร้อมทั้งเปิดโอกาสให้ผู้สนใจสามารถศึกษาได้ในเว็บไซต์ของบริษัท www.scg.co.th

ในปี 2550 บริษัทได้ปรับปรุงจรรยาบรรณ SCG โดยได้เพิ่มแนวปฏิบัติของแต่ละธุรกิจ
เสริมด้วยตัวอย่าง และกำหนดแนวปฏิบัติที่ชัดเจนมากขึ้น
โดยได้เปิดให้มีการตอบแบบสอบถามเพื่อรับฟังข้อคิดเห็น/ข้อเสนอแนะ
และจัดอภิปรายรับฟังความคิดเห็นจากพนักงานในวิชาชีพที่เกี่ยวข้องเพื่อรวบรวมประเด็น
และตัวอย่างต่างๆ สำหรับการปรับปรุงจรรยาบรรณ
และเพื่อให้มีการบังคับใช้อย่างจริงจังบริษัทได้กำหนด Whistleblower Policy
ซึ่งเป็นมาตรการในการคุ้มครองพนักงานที่ร้องเรียน หรือให้ข้อมูลเกี่ยวกับการไม่ปฏิบัติตามกฎหมาย
กฎระเบียบ ข้อบังคับบริษัท และจรรยาบรรณ SCG
และได้มอบหมายให้สำนักงานตรวจสอบเป็นช่องทางในการรับข้อร้องเรียน
และประเมินผลเพื่อรายงานต่อคณะกรรมการบริษัท นอกจากนี้
ได้แต่งตั้งคณะทำงานกำหนดนโยบายและให้คำปรึกษาเกี่ยวกับการปฏิบัติตามจรรยาบรรณ
ซึ่งมีสมาชิกประกอบด้วยผู้บริหารระดับสูงในหน่วยงานที่มีหน้าที่ดูแลในเรื่องต่างๆ
ที่เกี่ยวข้องกับการปฏิบัติตามจรรยาบรรณ และตัวแทนที่เป็นผู้บริหารระดับสูงในแต่ละกลุ่มธุรกิจ
เพื่อเป็นที่ปรึกษา ตลอดจนเสนอแนะแนวทางและนโยบายให้กับสำนักงานตรวจสอบ
เพื่อให้การปฏิบัติตามจรรยาบรรณ ดำเนินไปอย่างถูกต้อง และสอดคล้องกันทั้ง SCG

SCG เห็นว่าหลักบรรษัทภิบาลและจรรยาบรรณของ SCG
เป็นแนวทางบริหารองค์กรที่มีประโยชน์อย่างยิ่ง
จึงให้ความสำคัญในหลักการและแนวทางปฏิบัติที่เกี่ยวกับความรับผิดชอบและเป็นธรรมต่อผู้มีส่วนเกี่ยวข้องทุกฝ่าย
เช่น
การกำหนดอย่างชัดเจนเกี่ยวกับโครงสร้าง องค์ประกอบ หน้าที่ความรับผิดชอบ
ความเป็นอิสระและการปฏิบัติงานของคณะกรรมการบริษัท การเปิดเผยข้อมูลอย่างโปร่งใส
มีระบบการตรวจสอบและการบริหารความเสี่ยงที่รัดกุม
เพื่อสร้างความเชื่อมั่นและมูลค่าเพิ่มให้แก่ผู้ถือหุ้น ทั้งนี้
บริษัทได้เปิดเผยข้อมูลในเรื่องดังกล่าวผ่านช่องทางต่างๆ เช่น ในรายงานประจำปี แบบ 56-1
เว็บไซต์ของตลาดหลักทรัพย์ฯ เว็บไซต์ของ SCG เพื่ออำนวยความสะดวกให้ผู้มีส่วนได้เสียต่างๆ
สามารถเข้าถึงข้อมูลได้ง่าย และหลากหลายช่องทางมากขึ้น

นอกจากนี้ ยังเปิดโอกาสให้ผู้มีส่วนได้เสียต่างๆ มีส่วนร่วมในการเสริมสร้างผลการดำเนินงาน
โดยสามารถเสนอแนะความคิดเห็นต่างๆ ผ่านทางอีเมล์ไปยังนักลงทุนสัมพันธ์ (Investor
Relations) ซึ่งข้อเสนอแนะต่างๆ จะได้รับการรวบรวมกลั่นกรองเพื่อรายงานต่อคณะจัดการ SCG
และคณะกรรมการบริษัทต่อไป

สิทธิของผู้ถือหุ้น

SCG ได้อำนวยความสะดวกให้ผู้ถือหุ้นทุกรายได้รับสิทธิพื้นฐานต่างๆ
ทั้งในฐานะนักลงทุนในหลักทรัพย์และในฐานะเจ้าของบริษัท
ด้วยมาตรฐานที่เป็นที่ยอมรับและเชื่อถือได้ โดยให้สิทธิในการซื้อ ขาย โอน
หลักทรัพย์ที่ตนถืออยู่อย่างเป็นอิสระ การได้รับส่วนแบ่งผลกำไรจากบริษัท การเข้าร่วมประชุมผู้ถือหุ้น
การแสดงความคิดเห็นในที่ประชุมอย่างเป็นอิสระ การร่วมตัดสินใจในเรื่องสำคัญของบริษัท เช่น
การเลือกตั้งกรรมการ การอนุมัติธุรกรรมที่สำคัญและมีผลต่อทิศทางในการดำเนินธุรกิจของบริษัท
การแก้ไขหนังสือบริคณห์สนธิ ข้อบังคับของบริษัท ทั้งนี้
ผู้ถือหุ้นของบริษัททุกคนมีสิทธิออกเสียงตามจำนวนหุ้นที่ถืออยู่ โดยหุ้นแต่ละหุ้นมีสิทธิออกเสียงหนึ่งเสียง
และไม่มีหุ้นใดมีสิทธิพิเศษที่เป็นการจำกัดสิทธิของผู้ถือหุ้นรายอื่น

นอกเหนือจากสิทธิพื้นฐานต่างๆ ข้างต้นแล้ว SCG ยังได้ดำเนินการในเรื่องต่างๆ ที่เป็นการส่งเสริม
และอำนวยความสะดวกในการใช้สิทธิของผู้ถือหุ้น ดังนี้

1.  ให้ข้อมูลที่สำคัญและจำเป็นสำหรับผู้ถือหุ้นเกี่ยวกับการดำเนินธุรกิจของบริษัทอย่างชัดเจน
    และทันต่อเหตุการณ์ โดยบางเรื่องแม้ว่าตามเงื่อนไขของกฎหมายจะไม่ได้บังคับให้ต้องเปิดเผย
    แต่ถ้าหากบริษัทเห็นว่าเรื่องใดมีความจำเป็นที่ผู้ถือหุ้นต้องรับรู้
    บริษัทจะแจ้งให้ผู้ถือหุ้นทราบผ่านทางเว็บไซต์ของ SCG
    และผ่านทางตลาดหลักทรัพย์แห่งประเทศไทย

2.  ผู้ถือหุ้นทุกรายได้รับข้อมูลที่จำเป็นและเพียงพอเกี่ยวกับวันประชุมและวาระการประชุมเป็นการล่วงหน้าโดยบริษัทได้เผยแพร่ข้อมูลประกอบวาระการประชุมผู้ถือหุ้นล่วงหน้าประมาณ
    2 เดือนไว้ในเว็บไซต์ก่อนจัดส่งเอกสาร นอกจากนี้
    ยังได้ชี้แจงสิทธิของผู้ถือหุ้นในการเข้าประชุม
    และสิทธิออกเสียงลงมติของผู้ถือหุ้นไว้อย่างชัดเจนในเอกสารที่บริษัทได้จัดส่งไปกับหนังสือนัดประชุม

3.  ในกรณีที่ผู้ถือหุ้นไม่สามารถเข้าร่วมประชุมด้วยตนเอง
    บริษัทเปิดโอกาสให้ผู้ถือหุ้นสามารถมอบฉันทะให้กรรมการอิสระ หรือบุคคลใดๆ
    เข้าร่วมประชุมแทนตนได้โดยใช้หนังสือมอบฉันทะแบบหนึ่งแบบใดที่บริษัทได้จัดส่งไปพร้อมกับหนังสือนัดประชุม
    นอกจากนี้ ผู้ถือหุ้นยังสามารถ Download หนังสือมอบฉันทะผ่านทางเว็บไซต์ของ SCG
    ได้อีกด้วย

4.  ก่อนวันประชุมผู้ถือหุ้น บริษัทเปิดโอกาสให้ผู้ถือหุ้นที่ถือหุ้นต่อเนื่องอย่างน้อย 12
    เดือนมีสิทธิที่จะเสนอวาระหรือตัวบุคคลเพื่อเข้ารับการเลือกตั้งเป็นกรรมการในการประชุมสามัญผู้ถือหุ้นประจำปี
    โดยในปี 2550 บริษัทได้เปิดโอกาสให้ผู้ถือหุ้นเสนอตั้งแต่วันที่ 1 พฤศจิกายน 2550 จนถึงวันที่
    10 ธันวาคม 2550
    เพื่อให้คณะกรรมการบรรษัทภิบาลและสรรหาเป็นผู้กลั่นกรองก่อนเสนอต่อคณะกรรมการบริษัทเพื่อพิจารณาอีกครั้งหนึ่ง

5.  ในวันประชุม
    บริษัทได้จัดให้มีการลงทะเบียนโดยใช้ระบบบาร์โค้ดที่แสดงถึงเลขทะเบียนของผู้ถือหุ้นแต่ละรายที่บริษัทได้จัดพิมพ์ไว้บนหนังสือมอบฉันทะ
    เพื่อให้ผู้ถือหุ้นได้รับความสะดวกสบายในการประชุม
    และทำให้ขั้นตอนการลงทะเบียนเป็นไปอย่างรวดเร็ว นอกจากนี้
    ในการใช้สิทธิออกเสียงแต่ละวาระบริษัทได้ใช้วิธีเก็บบัตรลงคะแนนของผู้ถือหุ้นเพื่อนำมาคำนวณผลการลงคะแนนเสียงในแต่ละวาระ
    โดยเมื่อจบการประชุม ผู้ถือหุ้นสามารถขอตรวจสอบรายละเอียดได้

6.  ในการประชุมผู้ถือหุ้นแต่ละปีจะมีกรรมการที่ครบรอบออกตามวาระจำนวนหนึ่งในสามของจำนวนคณะกรรมการทั้งหมดซึ่งจะมีการเลือกตั้งในวันประชุมสามัญผู้ถือหุ้นประจำปี
    โดยในวาระเลือกตั้งกรรมการ บริษัทได้ชี้แจงให้
    ผู้ถือหุ้นทราบว่าในกรณีที่บุคคลผู้ได้รับการเสนอชื่อเป็นกรรมการมีจำนวนไม่เกินกว่าจำนวนกรรมการที่จะพึงมีได้ในการเลือกตั้งครั้งนั้น
    ให้ที่ประชุมผู้ถือหุ้นเลือกตั้งกรรมการทั้งชุด
    และกรณีที่มีบุคคลได้รับการเสนอชื่อเป็นกรรมการมีจำนวนเกินกว่าจำนวนกรรมการที่พึงมี
    ให้ผู้ถือหุ้นเลือกตั้งกรรมการเป็นรายบุคคล ทั้งนี้
    ในที่ประชุมบริษัทเปิดโอกาสให้ผู้ถือหุ้นสามารถเสนอชื่อบุคคลให้เข้ารับการเลือกตั้งได้อย่างเป็นอิสระ

7.  ในการประชุมได้เปิดโอกาสให้ผู้ถือหุ้นแสดงความคิดเห็น ข้อเสนอแนะ
    หรือตั้งคำถามในวาระต่างๆ อย่างอิสระ ก่อนการลงมติในวาระใดๆ ในการประชุมผู้ถือหุ้น
    บริษัทได้ให้ข้อมูลรายละเอียดในเรื่องดังกล่าวอย่างเพียงพอแก่ผู้ถือหุ้น ทั้งนี้
    ในวาระที่ผู้ถือหุ้นมีข้อสงสัย ข้อซักถาม
    บริษัทได้จัดเตรียมบุคลากรที่มีความรู้ความเชี่ยวชาญในแต่ละสาขาเป็นผู้ให้คำตอบภายใต้ความรับผิดชอบของคณะกรรมการบริษัท

8.  ในวาระใดๆ ในการประชุมผู้ถือหุ้น
    ผู้ถือหุ้นสามารถขอให้มีการลงคะแนนเสียงด้วยวิธีลับได้หากมีผู้ถือหุ้นหนึ่งคนร้องขอ
    และมีผู้ถือหุ้นรายอื่นอีก 5 คน รับรองเพื่อให้ที่ประชุมผู้ถือหุ้นมีมติอนุมัติให้ลงคะแนนด้วยวิธีลับ

นอกจากนี้
บริษัทได้กำหนดให้มีวาระเกี่ยวกับค่าตอบแทนของกรรมการเพื่อชี้แจงให้ผู้ถือหุ้นได้ทราบจำนวนและประเภทของค่าตอบแทนที่กรรมการแต่ละคนได้รับ
โดยแบ่งเป็นเบี้ยประชุม และโบนัสกรรมการบริษัท
ซึ่งหากมีการเสนอเปลี่ยนแปลงค่าตอบแทนของกรรมการ จะต้องได้รับอนุมัติจากที่ประชุมผู้ถือหุ้น

ความเท่าเทียมกันของผู้ถือหุ้น

SCG พยายามสร้างเครื่องมือที่ช่วยให้เกิดความเท่าเทียมกันกับผู้ถือหุ้นทุกรายทุกกลุ่ม
ไม่ว่าจะเป็นผู้ถือหุ้นรายใหญ่ ผู้ถือหุ้นส่วนน้อย นักลงทุนสถาบัน หรือผู้ถือหุ้นต่างชาติ
โดยเฉพาะกับผู้ถือหุ้นส่วนน้อย เช่น

1.  การกำหนดให้กรรมการอิสระเป็นผู้มีหน้าที่ดูแลผู้ถือหุ้นส่วนน้อย
    โดยผู้ถือหุ้นส่วนน้อยสามารถเสนอแนะ แสดงความคิดเห็นหรือข้อร้องเรียนไปยังกรรมการอิสระ
    ซึ่งจะเป็นผู้พิจารณาดำเนินการให้เหมาะสมในแต่ละเรื่อง เช่น หากเป็นข้อร้องเรียน
    กรรมการอิสระจะดำเนินการตรวจสอบข้อเท็จจริงและหาวิธีการเยียวยาที่เหมาะสม
    หรือกรณีเป็นข้อเสนอแนะที่กรรมการอิสระพิจารณาแล้วมีความเห็นว่าเป็นเรื่องสำคัญที่มีผลต่อ
    ผู้มีส่วนได้เสียโดยรวมหรือมีผลต่อการประกอบธุรกิจของบริษัท
    กรรมการอิสระจะเสนอเรื่องดังกล่าวต่อ
    ที่ประชุมผู้ถือหุ้นเพื่อพิจารณากำหนดเป็นวาระการประชุมในการประชุมผู้ถือหุ้น

2.  คณะกรรมการบริษัทได้กำหนดมาตรการการป้องกันการใช้ข้อมูลภายในโดยมิชอบ (Insider
    Trading) ของบุคคลที่เกี่ยวข้องซึ่งหมายถึง คณะกรรมการ คณะจัดการ SCG
    และพนักงานในหน่วยงานที่เกี่ยวข้องกับข้อมูล
    (รวมทั้งคู่สมรสและบุตรที่ยังไม่บรรลุนิติภาวะของบุคคลดังกล่าว) ดังนี้

-   ห้ามบุคคลที่เกี่ยวข้องซื้อขายหลักทรัพย์ของบริษัทภายใน 2
    สัปดาห์ก่อนมีการเปิดเผยงบการเงินรายไตรมาสและ

  งบการเงินประจำปี และภายใน 24 ชั่วโมง หลังการเปิดเผยงบการเงินดังกล่าว (Blackout
  Period)

-   ในกรณีที่ทราบข้อมูลใดๆ ที่ยังไม่เปิดเผยซึ่งอาจมีผลกระทบต่อราคาหลักทรัพย์ของบริษัท
    ต้องไม่ซื้อขายหลักทรัพย์ของบริษัทจนกว่าจะพ้นระยะเวลา 24 ชั่วโมง
    นับแต่ได้มีการเปิดเผยข้อมูลนั้นสู่สาธารณะทั้งหมดแล้ว

3.  สำหรับการประชุมผู้ถือหุ้นนั้น
    บริษัทได้จัดทำหนังสือมอบฉันทะรูปแบบที่ผู้ถือหุ้นกำหนดทิศทางการลงคะแนนได้ตามแบบที่กระทรวงพาณิชย์กำหนด
    และได้จัดส่งไปพร้อมกับหนังสือนัดประชุมผู้ถือหุ้น นอกจากนี้
    บริษัทยังได้ให้สิทธิแก่ผู้ถือหุ้นที่เข้าประชุมภายหลังจากได้เริ่มประชุมแล้ว
    มีสิทธิออกเสียงลงคะแนนสำหรับวาระที่อยู่ในระหว่างการพิจารณาและยังไม่ได้มีการลงมติ
    และนับเป็นองค์ประชุมตั้งแต่วาระที่ได้เข้าประชุมและออกเสียงเป็นต้นไป
    เว้นแต่ที่ประชุมผู้ถือหุ้นจะมีความเห็นเป็นอย่างอื่น

4.  บริษัทมีกรรมการอิสระ (Independent Directors) ทำหน้าที่ดูแลผู้ถือหุ้นส่วนน้อย
    โดยผู้ถือหุ้นส่วนน้อยสามารถติดต่อกรรมการอิสระในเรื่องต่างๆ ที่เกี่ยวกับสิทธิของตนผ่าน
    e-mail: ind_dir@scg.co.th ของกรรมการอิสระได้โดยตรง
    และสามารถมอบอำนาจให้กรรมการอิสระคนใดคนหนึ่งเข้าร่วมประชุมผู้ถือหุ้นเพื่อเป็นตัวแทนในการรักษาสิทธิของตนได้

บทบาทของผู้มีส่วนได้เสีย

SCG
ดำเนินธุรกิจโดยยึดมั่นในความรับผิดชอบต่อผู้มีส่วนเกี่ยวข้องทุกฝ่ายเพื่อประโยชน์ร่วมกันอย่างยั่งยืน
โดยคณะกรรมการบริษัทได้กำกับดูแลให้มีระบบการบริหารจัดการที่เชื่อมั่นได้ว่าบริษัทรับรู้สิทธิของผู้มีส่วนได้เสียต่างๆ
ทั้งที่ได้กำหนดไว้ในกฎหมาย
และที่ได้กำหนดแนวทางไว้เป็นลายลักษณ์อักษรอย่างชัดเจนในหลักบรรษัทภิบาลและจรรยาบรรณ SCG
รวมทั้งรับผิดชอบดูแลให้มั่นใจได้ว่าสิทธิดังกล่าวได้รับการคุ้มครอง
และปฏิบัติด้วยความเสมอภาคอย่างเคร่งครัด ทั้ง ผู้ถือหุ้น พนักงาน ผู้ใช้สินค้าและบริการ
และผู้มีความสัมพันธ์ทางธุรกิจ ดังนี้

-   ผู้ถือหุ้น: นอกจากสิทธิขั้นพื้นฐาน สิทธิที่กำหนดไว้ในกฎหมาย และข้อบังคับบริษัท เช่น
    สิทธิในการขอตรวจสอบจำนวนหุ้น สิทธิในการได้รับใบหุ้น
    สิทธิในการเข้าประชุมผู้ถือหุ้นและออกเสียงลงคะแนน
    สิทธิในการแสดงความคิดเห็นอย่างอิสระในที่ประชุมผู้ถือหุ้น
    รวมถึงสิทธิที่จะได้รับผลตอบแทนอย่างเป็นธรรมแล้ว SCG
    ยังให้สิทธิผู้ถือหุ้นในการเสนอแนะข้อคิดเห็นต่างๆ
    เกี่ยวกับการดำเนินธุรกิจของบริษัทในฐานะเจ้าของบริษัทผ่านกรรมการอิสระของบริษัท
    โดยทุกๆ ข้อคิดเห็นจะได้รับการกลั่นกรองเพื่อเสนอต่อคณะกรรมการบริษัทต่อไป

-   พนักงาน: SCG ให้ความสำคัญกับทรัพยากรมนุษย์มาตลอด
    และมุ่งมั่นที่จะให้พนักงานทุกคนมีความภาคภูมิใจและเชื่อมั่นในองค์กร ปีที่ผ่านมา SCG
    ได้จัดทำโครงการต่างๆ เพื่อสนับสนุนบรรยากาศการทำงานร่วมกันเพื่อสร้างสรรค์สิ่งใหม่ๆ
    และรองรับการขยายธุรกิจตามวิสัยทัศน์ SCG
    โดยยังคงส่งเสริมวัฒนธรรมองค์กรให้พนักงานเปิดใจรับฟัง กล้าคิด กล้าแสดงออก
    กล้าเสี่ยงในการทดลองสิ่งใหม่ และใฝ่เรียนรู้อย่างต่อเนื่อง
    ตลอดจนมีการปรับปรุงระบบบริหารงานบุคคลเพื่อสนับสนุนการปฏิบัติงานในต่างประเทศ
    เสริมศักยภาพของพนักงานให้พร้อมสำหรับการปฏิบัติงานในต่างประเทศ
    และจัดหลักสูตรพัฒนาพนักงานท้องถิ่นในแต่ละประเทศที่ SCG ขยายการลงทุน นอกจากนี้
    ยังให้ความสำคัญกับการรักษาสุขภาพ ความปลอดภัย และสภาพแวดล้อมในการทำงาน
    รวมถึงค่าตอบแทนของพนักงาน
    และสนับสนุนให้พนักงานได้บำเพ็ญตนเป็นประโยชน์ต่อชุมชนที่ดำเนินการอยู่

-   ลูกค้า: SCG
    มีความมุ่งมั่นที่จะให้ผู้ใช้สินค้าและบริการได้รับประโยชน์สูงสุดทั้งด้านคุณภาพและราคา และ
    มุ่งหมายที่จะพัฒนาและรักษาสัมพันธภาพที่ยั่งยืน
    รวมทั้งจัดให้มีหน่วยงานรับผิดชอบในการให้ข้อเสนอแนะในสินค้า คำปรึกษาวิธีการแก้ปัญหา
    และรับข้อร้องเรียน เพื่อให้ลูกค้าได้รับความพึงพอใจสูงสุดในสินค้าและบริการ

-   คู่ธุรกิจ: SCG ปฏิบัติตามสัญญา จรรยาบรรณ SCG และคำมั่นที่ให้ไว้กับคู่ธุรกิจอย่างเคร่งครัด
    และมีนโยบายในการส่งมอบสินค้าตามคุณภาพ และตรงตามกำหนดเวลา

-   คู่แข่งทางการค้า: SCG ปฏิบัติตามกรอบการแข่งขันทางการค้าที่สุจริต
    โดยยึดมั่นในการดำเนินธุรกิจด้วยความเป็นธรรม ภายใต้กรอบของกฎหมาย และจรรยาบรรณ
    SCG โดยในปีที่ผ่านมา ไม่มีข้อพิพาทใดๆ ในเรื่องที่เกี่ยวกับคู่แข่งทางการค้า

-   เจ้าหนี้: SCG ได้ปฏิบัติตามเงื่อนไขการกู้ยืมเงินตามข้อตกลง และหน้าที่ที่พึงมีต่อเจ้าหนี้ เช่น
    เจ้าหนี้ทางธุรกิจ และ ผู้ฝากเงิน นอกจากนี้ บริษัทยังจัดให้มีโครงการต่างๆ
    เพื่อสร้างความสัมพันธ์กับเจ้าหนี้ เช่น กิจกรรมหุ้นกู้สัมพันธ์ เป็นต้น

-   สังคม: SCG มุ่งสนับสนุนกิจกรรมเพื่อส่งเสริมคุณภาพของสังคมด้านต่างๆ
    ทั้งระดับท้องถิ่นที่บริษัทตั้งโรงงานอยู่ และระดับประเทศ
    โดยเฉพาะอย่างยิ่งการเพิ่มโอกาสในการศึกษาและพัฒนาศักยภาพของเยาวชน ทั้งด้านกีฬา
    การสร้างสรรค์นวัตกรรม วิทยาศาสตร์ เทคโนโลยี และศิลปะ
    รวมทั้งการบริจาคเพื่อสาธารณประโยชน์อย่างต่อเนื่องมาเป็นเวลานาน SCG
    เชื่อมั่นว่าความสำเร็จอย่างยั่งยืนของบริษัทขึ้นอยู่กับความรับผิดชอบต่อผลการดำเนินการของบริษัท
    รวมทั้งการให้ความสำคัญต่อความต้องการของชุมชนที่ SCG ประกอบธุรกิจทั้งด้านเศรษฐกิจ
    สังคม สิ่งแวดล้อม อาชีวอนามัย ความปลอดภัย และวัฒนธรรมประเพณี
    ตลอดจนการเสริมสร้างประโยชน์สุขของสังคมในทุกประเทศที่ SCG เข้าไปดำเนินธุรกิจ
    สำหรับรายละเอียดเกี่ยวกับโครงการที่สำคัญในปี2550
    ปรากฏในรายงานการพัฒนาเพื่อความยั่งยืนหน้า 50 - 54

สิ่งแวดล้อม: SCG ได้ให้ความสำคัญเป็นอย่างมาก ในการรักษาสิ่งแวดล้อมอย่างจริงจังและต่อเนื่อง มีแผนงานการอนุรักษ์สิ่งแวดล้อมที่ชัดเจน และมีระบบติดตามประเมินผลอย่างสม่ำเสมอ 

นอกจากนี้ ยังสามารถติดตามข้อมูลเกี่ยวกับกิจกรรมของ SCG ด้านสิ่งแวดล้อม สังคม และความปลอดภัยได้จากรายงานการพัฒนาเพื่อความยั่งยืนฉบับย้อนหลัง ที่ SCG จัดทำเพื่อเผยแพร่ตั้งแต่ปี 2544 ได้ที่ www.scg.co.th

การเปิดเผยข้อมูลและความโปร่งใส

SCG
ให้ความสำคัญกับเรื่องการเปิดเผยสารสนเทศเนื่องจากเป็นเรื่องที่มีผลกระทบต่อการตัดสินใจของผู้ลงทุนและผู้มีส่วนได้เสีย
จึงมีความจำเป็นที่ต้องมีการควบคุม
และกำหนดมาตรการในการเปิดเผยสารสนเทศทั้งที่เป็นสารสนเทศทางการเงินและที่ไม่ใช่ทางการเงินให้ถูกต้องตามที่กฎหมายกำหนด
โดยมีสาระสำคัญครบถ้วน เพียงพอเชื่อถือได้ และทันเวลา ทั้งภาษาไทยและภาษาอังกฤษ
โดยเปิดเผยข้อมูลสารสนเทศผ่านระบบ SET Community Portal ของตลาดหลักทรัพย์ฯ
และเว็บไซต์ของ SCG ทั้งนี้ ในการเปิดเผยสารสนเทศของ SCG
ได้มอบหมายให้กรรมการผู้จัดการใหญ่หรือผู้ที่กรรมการผู้จัดการใหญ่มอบหมายเป็นผู้ดำเนินการเปิดเผยข้อมูล
นอกจากนั้นยังได้จัดตั้งหน่วยงานนักลงทุนสัมพันธ์ทำหน้าที่ติดต่อสื่อสารกับนักลงทุนสถาบัน ผู้ถือหุ้น
รวมทั้งนักวิเคราะห์และหน่วยงานภาครัฐที่เกี่ยวข้องอย่างเท่าเทียมและเป็นธรรม
โดยหากผู้ถือหุ้นต้องการข้อมูลเพิ่มเติม สามารถติดต่อโดยตรงที่ หน่วยงาน นักลงทุนสัมพันธ์

SCG ยึดถือปฏิบัติตามกฎหมาย กฎเกณฑ์ ข้อบังคับต่างๆ
ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
ตลาดหลักทรัพย์แห่งประเทศไทย และหน่วยงานอื่นของรัฐอย่างเคร่งครัด
และติดตามการแก้ไขเปลี่ยนแปลงอย่างสม่ำเสมอ เพื่อให้มั่นใจได้ว่ากฎหมาย กฎเกณฑ์ ข้อบังคับที่
SCG ถือปฏิบัตินั้นมีความทันสมัย และเป็นหลักประกันให้ผู้ถือหุ้นเชื่อมั่นในการดำเนินธุรกิจที่โปร่งใส
ถูกต้อง ตรงไปตรงมา เช่น

1.  เปิดเผยข้อมูลการเงินและข้อมูลที่ไม่ใช่ข้อมูลการเงินอย่างถูกต้อง ครบถ้วน ทันเวลา

2.  จัดทำรายงานความรับผิดชอบของคณะกรรมการต่อรายงานทางการเงินและแสดงไว้คู่กับรายงานผู้สอบบัญชี
    ในรายงานประจำปี

3.  กำหนดให้กรรมการและผู้บริหารต้องเปิดเผยข้อมูลเกี่ยวกับส่วนได้เสียของตนและผู้เกี่ยวข้องในกรณีที่มีส่วน
    ได้เสียเกี่ยวข้องกับบริษัท

4.  เปิดเผยข้อมูลการปฏิบัติหน้าที่ในคณะกรรมการชุดย่อย และจำนวนครั้งการเข้าประชุม
    เป็นรายบุคคล

5.  เปิดเผยโครงสร้างการดำเนินงานและการลงทุนในบริษัทย่อย และบริษัทร่วม อย่างชัดเจน

6.  เปิดเผยข้อมูลค่าตอบแทนที่กรรมการแต่ละคนได้รับจากการเป็นกรรมการในคณะกรรมการชุดย่อยเป็น
    รายบุคคล

7.  เปิดเผยนโยบายการจ่ายค่าตอบแทนแก่กรรมการ รวมทั้งรูปแบบ ลักษณะ
    และจำนวนค่าตอบแทนที่แต่ละคนได้รับ จากการเป็นกรรมการในคณะอนุกรรมการชุดต่างๆ

8.  เปิดเผยนโยบายการดูแลสิ่งแวดล้อม และสังคม รวมทั้งผลการปฏิบัติงานตามนโยบาย

9.  รายงานนโยบายการกำกับดูแลกิจการและผลการปฏิบัติงานตามนโยบาย

ความรับผิดชอบของคณะกรรมการ โครงสร้าง และคณะกรรมการชุดย่อย

โครงสร้างคณะกรรมการ

  คณะกรรมการบริษัทประกอบด้วยบุคคลซึ่งมีความรู้ความสามารถเป็นที่ยอมรับในระดับประเทศ
  เป็นผู้มีบทบาทสำคัญในการกำหนดนโยบายของบริษัท
  โดยร่วมกับผู้บริหารระดับสูงวางแผนการดำเนินงานทั้งระยะสั้น ระยะยาว
  ตลอดจนกำหนดนโยบายการเงิน การบริหารความเสี่ยง และภาพรวมขององค์กร
  มีบทบาทสำคัญในการกำกับดูแล ตรวจสอบ และประเมินผลการดำเนินงานของ SCG
  และผลการปฏิบัติงานของผู้บริหารระดับสูงให้เป็นไปตามแผนที่วางไว้อย่างเป็นอิสระ

  ปัจจุบันคณะกรรมการบริษัทมีจำนวน 12 คน ประกอบด้วยกรรมการบริษัทที่ไม่เป็นผู้บริหารจำนวน
  11 คน และกรรมการบริษัทที่มาจากฝ่ายบริหารจำนวน 1 คน คือ กรรมการผู้จัดการใหญ่ SCG
  และมีกรรมการที่มีคุณสมบัติเป็นอิสระตามหลักเกณฑ์ของบริษัทซึ่งได้กำหนดไว้เข้มงวดกว่าที่
  สำนักงาน ก.ล.ต. กำหนด จำนวน 5 คน

  นอกจากนี้ คณะกรรมการบริษัทยังได้แต่งตั้งคณะอนุกรรมการชุดต่างๆ
  เพื่อให้ผู้ถือหุ้นมั่นใจได้ว่าบริษัทมีการดำเนินงานและกลั่นกรองอย่างรอบคอบ ได้แก่
  คณะกรรมการตรวจสอบ คณะกรรมการบรรษัทภิบาลและสรรหา
  และคณะกรรมการพิจารณาผลตอบแทน
  เพื่อปฏิบัติหน้าที่เฉพาะเรื่องและเสนอเรื่องให้คณะกรรมการบริษัทพิจารณาหรือรับทราบ

  คณะกรรมการตรวจสอบ ประกอบด้วยกรรมการบริษัทที่เป็นกรรมการอิสระจำนวน 5 คน
  โดยกรรมการตรวจสอบทุกคนมีความรู้ความเข้าใจ และมีประสบการณ์การทำงานด้านบัญชี
  หรือการเงินเป็นที่ยอมรับในระดับประเทศ
  ทำหน้าที่สอบทานการดำเนินงานให้ถูกต้องตามนโยบายและระเบียบข้อบังคับของบริษัท
  ตลอดจนกฎหมาย ระเบียบปฏิบัติ และข้อกำหนดของหน่วยงานกำกับดูแล
  ส่งเสริมให้พัฒนาระบบรายงานทางการเงินและบัญชีให้เป็นไปตามมาตรฐานสากล
  รวมทั้งสอบทานให้บริษัทมีระบบการควบคุมภายใน ระบบตรวจสอบภายใน
  และระบบบริหารความเสี่ยงที่รัดกุม เหมาะสม ทันสมัย และมีประสิทธิภาพ
  คณะกรรมการตรวจสอบปฏิบัติหน้าที่และแสดงความคิดเห็นได้อย่างอิสระ
  โดยมีหน่วยงานตรวจสอบภายในของบริษัท ที่รายงานตรงต่อคณะกรรมการตรวจสอบ
  เป็นหน่วยปฏิบัติ รวมทั้งมีการปรึกษาหารือกับผู้สอบบัญชี ที่ปรึกษา
  และผู้เชี่ยวชาญด้านกฎหมายและบัญชี เป็นประจำ นอกจากนี้
  คณะกรรมการตรวจสอบยังสามารถขอคำปรึกษาจากที่ปรึกษาภายนอกที่เป็นอิสระได้
  โดยบริษัทเป็นผู้ออกค่าใช้จ่ายทั้งหมด

  คณะกรรมการบรรษัทภิบาลและสรรหา ประกอบด้วยกรรมการบริษัทจำนวน 5 คน
  โดยกรรมการทุกคนไม่เป็นผู้บริหารของบริษัท
  และประธานกรรมการบรรษัทภิบาลและสรรหาเป็นกรรมการอิสระ ทำหน้าที่เสนอ ทบทวน
  กำกับดูแลงานด้านบรรษัทภิบาลของบริษัท
  พิจารณาสรรหาผู้ที่สมควรได้รับแต่งตั้งเป็นกรรมการบริษัททดแทนกรรมการที่ครบรอบออกตามวาระหรือกรณีอื่น
  ทบทวนระบบการประเมินผลการปฏิบัติงานของคณะกรรมการบริษัทและคณะอนุกรรมการชุดต่างๆ
  และทำแผนการสืบทอดตำแหน่งกรรมการผู้จัดการใหญ่ของบริษัท

  คณะกรรมการพิจารณาผลตอบแทน ประกอบด้วยกรรมการบริษัทจำนวน 3 คน
  ทำหน้าที่ศึกษาพิจารณาติดตามความเปลี่ยนแปลงรวมถึงแนวโน้มในเรื่องผลตอบแทนของคณะกรรมการบริษัท
  และคณะจัดการ SCG
  เพื่อเสนอเป็นนโยบายค่าตอบแทนที่เป็นแรงจูงใจในการบริหารกิจการของบริษัทให้เจริญก้าวหน้า
  ตลอดจนสามารถรักษาคนเก่งและดีให้คงอยู่กับบริษัท

ทั้งนี้ คณะอนุกรรมการแต่ละชุดนั้น
มีสิทธิหน้าที่ตามที่ได้กำหนดไว้ในข้อบังคับของคณะกรรมการแต่ละคณะ
มีการประเมินผลการปฏิบัติงานและทบทวนผลการปฏิบัติหน้าที่ของคณะอนุกรรมการเป็นประจำทุกปี
อย่างน้อย ปีละ 1 ครั้ง
นอกจากนี้คณะกรรมการบริษัทอาจแต่งตั้งคณะอนุกรรมการเฉพาะเรื่องชุดอื่นๆ ตามความเหมาะสม
หรือตามสถานการณ์ที่เปลี่ยนแปลง

บริษัทได้แบ่งแยกบทบาทหน้าที่ความรับผิดชอบระหว่างคณะกรรมการบริษัทกับคณะจัดการอย่างชัดเจน
โดยกรรมการบริษัททำหน้าที่ในการกำหนดนโยบายและกำกับดูแลการดำเนินงานของคณะจัดการในระดับนโยบาย
ขณะที่คณะจัดการทำหน้าที่บริหารงานของบริษัทในด้านต่างๆ ให้เป็นไปตามนโยบายที่กำหนด
ดังนั้นกรรมการบริษัทและกรรมการผู้จัดการใหญ่จึงเป็นบุคคลคนละคนกัน
โดยทั้งสองตำแหน่งต้องผ่านการคัดเลือกจากคณะกรรมการบริษัทเพื่อให้ได้บุคคลที่มีความเหมาะสมที่สุด
นอกจากนี้ คณะกรรมการบริษัทยังเป็นผู้กำหนดแผนการสืบทอดตำแหน่งของผู้บริหารระดับสูง
โดยจะมีการทบทวนแผนดังกล่าวเป็นประจำทุกปี

การประชุมของคณะกรรมการบริษัท

SCG
ถือเป็นหน้าที่สำคัญในฐานะกรรมการบริษัทที่ต้องเข้าร่วมประชุมคณะกรรมการบริษัทอย่างสม่ำเสมอเพื่อรับทราบและร่วมกันตัดสินใจในการดำเนินธุรกิจของบริษัท
โดยในแต่ละปีมีการจัดประชุมอย่างน้อยปีละ 8 ครั้ง
แต่ละครั้งจะมีการกำหนดวาระการประชุมล่วงหน้าไว้ชัดเจน
และอาจมีการประชุมครั้งพิเศษเพื่อพิจารณาเรื่องที่มีความสำคัญเร่งด่วน

ในการประชุม ประธานกรรมการบริษัท และกรรมการผู้จัดการใหญ่ SCG
เป็นผู้ร่วมกันกำหนดวาระการประชุมและพิจารณาเรื่องเข้าวาระการประชุมคณะกรรมการบริษัท
โดยเปิดโอกาสให้กรรมการแต่ละคนสามารถเสนอเรื่องต่างๆ
เพื่อเข้ารับการพิจารณาเป็นวาระการประชุมได้

ในปี 2550 ได้มีการประชุมคณะกรรมการบริษัทจำนวน 9 ครั้ง
แบ่งเป็นการประชุมที่ได้กำหนดไว้ล่วงหน้า 8 ครั้ง และการประชุมครั้งพิเศษ 1 ครั้ง ทั้งนี้
ในการประชุมแต่ละครั้งบริษัทได้จัดส่งเอกสารประกอบวาระการประชุมล่วงหน้าเพื่อให้กรรมการบริษัทมีเวลาพอเพียงที่จะศึกษาข้อมูลในเรื่องต่างๆ
อย่างเพียงพอ

ในการพิจารณาเรื่องต่างๆ ประธานกรรมการบริษัท
ซึ่งทำหน้าที่ประธานในที่ประชุมได้เปิดโอกาสให้กรรมการแสดงความคิดเห็นได้อย่างอิสระ ทั้งนี้
ในการลงมติในที่ประชุมคณะกรรมการบริษัทให้ถือมติของเสียง ข้างมาก
โดยให้กรรมการคนหนึ่งมีเสียงหนึ่งเสียง
โดยกรรมการที่มีส่วนได้เสียจะไม่เข้าร่วมประชุมและ/หรือไม่ใช้สิทธิออกเสียงลงคะแนนในเรื่องนั้น
ถ้าคะแนนเสียงเท่ากันประธานในที่ประชุมจะออกเสียงเพิ่มขึ้นอีก หนึ่งเสียงเป็นเสียงชี้ขาด

ในการประชุมคณะกรรมการบริษัท คณะจัดการ SCG
ได้เข้าร่วมประชุมด้วยเพื่อให้ข้อมูลที่เป็นประโยชน์และรับทราบนโยบายโดยตรง
เพื่อให้สามารถนำไปปฏิบัติอย่างมีประสิทธิภาพ
เว้นแต่ในบางวาระที่ประชุมเฉพาะคณะกรรมการบริษัท
หรือเฉพาะคณะกรรมการบริษัทที่ไม่เป็นผู้บริหาร ทั้งนี้ เพื่อความเป็นอิสระในการพิจารณาเรื่องต่างๆ

เมื่อสิ้นสุดการประชุม เลขานุการคณะกรรมการบริษัทเป็นผู้มีหน้าที่จัดทำรายงานการประชุม
และจัดส่งให้ประธานกรรมการบริษัทลงลายมือชื่อพิจารณารับรองความถูกต้อง
โดยเสนอให้ที่ประชุมรับรองในวาระแรกของการประชุมครั้งถัดไป ทั้งนี้
กรรมการบริษัทสามารถแสดงความคิดเห็น ขอแก้ไข
เพิ่มเติมรายงานการประชุมให้มีความละเอียดถูกต้องมากที่สุดได้

รายงานการประชุมที่ได้รับการรับรองแล้วจะถูกจัดเก็บอย่างเป็นระบบในรูปแบบของเอกสารชั้นความลับของบริษัท
ณ สำนักงานเลขานุการบริษัท
และจัดเก็บในรูปแบบเอกสารอิเล็กทรอนิกส์พร้อมกับเอกสารแนบประกอบวาระการประชุมต่างๆ
เพื่อสะดวกในการสืบค้นอ้างอิง

ค่าตอบแทนกรรมการบริษัทและผู้บริหาร

SCG พิจารณาจ่ายค่าตอบแทนที่เหมาะสมแก่คณะกรรมการบริษัทและผู้บริหาร
โดยบริษัทได้มีการเสนอขออนุมัติต่อที่ประชุมผู้ถือหุ้น เพื่อจ่ายค่าตอบแทนให้แก่คณะกรรมการบริษัท
โดยจำนวนเงินที่จ่ายจะพิจารณาเปรียบเทียบกับการจ่ายค่าตอบแทนกรรมการของบริษัทชั้นนำในตลาดหลักทรัพย์แห่งประเทศไทย
และกับในกลุ่มอุตสาหกรรมเดียวกัน ส่วนค่าตอบแทนผู้บริหารระดับสูง
คณะกรรมการบริษัทเป็นผู้พิจารณาจากหน้าที่ความรับผิดชอบ ผลการปฏิบัติงานของแต่ละคน
ประกอบกับผลการดำเนินงานของบริษัท

นอกจากค่าตอบแทนตามปกติแล้ว SCG
ยังจ่ายค่าตอบแทนพิเศษปลายปีให้แก่กรรมการตามแนวทางที่ได้รับอนุมัติจากที่ประชุมผู้ถือหุ้น
และจ่ายให้กับผู้บริหารโดยพิจารณาจากผลการปฏิบัติงาน และผลการดำเนินงานในแต่ละธุรกิจ
ซึ่งวิธีการจ่ายค่าตอบแทนที่ SCG ปฏิบัติอยู่นี้สอดคล้องกับผลการปฏิบัติงานของพนักงาน
และสะท้อนถึงผลการดำเนินงานอย่างแท้จริง

สำหรับรายละเอียดเกี่ยวกับค่าตอบแทนกรรมการบริษัท
ในส่วนที่เป็นค่าตอบแทนรายเดือนและโบนัสซึ่งได้รับอนุมัติจากที่ประชุมผู้ถือหุ้น
รวมทั้งค่าตอบแทนในฐานะอนุกรรมการเฉพาะเรื่องของปี 2550
บริษัทได้เปิดเผยจำนวนเงินรวมเป็นรายบุคคลในรายงานประจำปี หน้า 167

การดูแลเรื่องการใช้ข้อมูลภายใน

บริษัทปฏิบัติตามกฎเกณฑ์ของ ก.ล.ต. และตลาดหลักทรัพย์แห่งประเทศไทยอย่างเคร่งครัด
โดยคณะกรรมการบริษัทให้ความสำคัญในเรื่องการจัดการเกี่ยวกับความขัดแย้งของผลประโยชน์ของผู้เกี่ยวข้องอย่างรอบคอบ
เป็นธรรม และโปร่งใส หากมีรายการที่เกี่ยวโยงกัน จะต้องพิจารณาอย่างรอบคอบ
เปิดเผยข้อมูลดังกล่าวอย่างชัดเจนและทันเวลา เพื่อผลประโยชน์ของ SCG โดยรวมเป็นสำคัญ

SCG กำหนดนโยบายกำกับดูแลการใช้ข้อมูลภายในไว้ในอำนาจดำเนินการและข้อบังคับพนักงาน
โดยมีบทลงโทษชัดเจนกรณีที่ผู้บริหารหรือพนักงานนำข้อมูลภายในของ SCG
ไปเปิดเผยต่อสาธารณะหรือนำไปใช้ประโยชน์ส่วนตน นอกจากนี้
ยังห้ามซื้อขายหลักทรัพย์ของบริษัทในช่วงเวลาที่กำหนด (Blackout Period)
ซึ่งนอกจากจะรักษาสิทธิของผู้ถือหุ้นแล้ว
ยังเป็นการป้องกันความขัดแย้งของผลประโยชน์อีกทางหนึ่งด้วย

SCG มีโครงสร้างการถือหุ้นชัดเจน โปร่งใส ไม่มีการถือหุ้นไขว้กันกับผู้ถือหุ้นรายใหญ่
จึงทำให้ไม่มีความขัดแย้งของผลประโยชน์ นอกจากนี้
ยังแบ่งแยกหน้าที่ความรับผิดชอบอย่างชัดเจนระหว่างคณะกรรมการบริษัท ฝ่ายบริหาร และผู้ถือหุ้น
จึงปราศจากปัญหาการก้าวก่ายหน้าที่ความรับผิดชอบ
ในกรณีที่กรรมการบริษัทหรือผู้บริหารคนหนึ่งคนใดมีส่วนได้ส่วนเสียกับผลประโยชน์ในเรื่องที่กำลังพิจารณา
ก็จะไม่เข้าร่วมประชุมหรือ งดออกเสียง เพื่อให้การตัดสินใจของคณะกรรมการบริษัท
และผู้บริหารเป็นไปอย่างยุติธรรม เพื่อผลประโยชน์ของผู้ถือหุ้นอย่างแท้จริง

SCG เปิดเผยโครงสร้างการถือหุ้นของบริษัท ไว้ในรายงานประจำปีอย่างชัดเจน
รวมทั้งเปิดเผยการถือหุ้นสามัญและหุ้นกู้ของบริษัท และบริษัทใน SCG
ของคณะกรรมการบริษัทอย่างครบถ้วน

การควบคุมและการตรวจสอบภายใน

1. การควบคุมภายใน

SCG
ได้มีการกำหนดและพัฒนาระบบการควบคุมภายในตามมาตรฐานสากลอย่างมีประสิทธิภาพและประสิทธิผล
ทั้งด้านสภาพแวดล้อมภายใน การประเมินความเสี่ยง กิจกรรมควบคุม
ระบบสารสนเทศและการสื่อสาร และการติดตามประเมินผลอย่างต่อเนื่อง
โดยมีการจัดโครงสร้างองค์กรที่เหมาะสมกับแผนธุรกิจ แบ่งแยกหน้าที่ความรับผิดชอบที่ชัดเจน
มีการบริหารความเสี่ยงอย่างเป็นระบบ การกำหนดจรรยาบรรณเป็นลายลักษณ์อักษร
ระบบการกำกับดูแลที่ดี จัดทำระเบียบ แนวปฏิบัติ คู่มืออำนาจดำเนินการที่เหมาะสมกับธุรกิจ
ระบบคอมพิวเตอร์ที่พัฒนามีประสิทธิภาพและทันสมัย
การประเมินการควบคุมภายในด้วยตนเองของหน่วยงานต่าง ๆ
และปรับปรุงให้สอดคล้องกับสภาพแวดล้อมของธุรกิจที่เปลี่ยนไปอย่างต่อเนื่อง ซึ่งพอสรุปได้ดังนี้

1.  การปรับปรุงจรรยาบรรณเครือซิเมนต์ไทย (SCG)

  SCG
  มีอุดมการณ์ในการดำเนินธุรกิจอย่างมีคุณธรรมโดยยึดมั่นในความรับผิดชอบต่อผู้มีส่วนเกี่ยวข้องทุกฝ่ายซึ่งถือปฏิบัติมาตั้งแต่เริ่มก่อตั้งในปี
  พ.ศ.2456
  โดยมีแนวปฏิบัติตามหลักบรรษัทภิบาลซึ่งเป็นหลักการบริหารองค์กรที่ได้รับการยอมรับในระดับสากล
  บริษัทได้รวบรวมข้อพึงปฏิบัติเป็นลายลักษณ์อักษร เรียกว่า “จรรยาบรรณเครือซิเมนต์ไทย
  (SCG)” เพื่อให้มีแนวทางการปฏิบัติงานสอดคล้องกับอุดมการณ์สี่ประการของ SCG
  และพัฒนาปรับปรุงอย่างสม่ำเสมอเพื่อให้เหมาะสมกับการเปลี่ยนแปลงทางเศรษฐกิจและสังคม
  รวมทั้งให้สอดคล้องกับสภาพธุรกิจที่มีการเปลี่ยนแปลงตลอดเวลา โดยปรับปรุงครั้งล่าสุดในปี
  2550 เพื่อให้เข้าใจง่าย นำไปใช้ได้สะดวก มีตัวอย่างครอบคลุมเรื่องต่าง ๆ ของแต่ละธุรกิจ
  มาจัดเป็นหมวดหมู่ และกำหนดข้อพึงปฏิบัติให้อย่างชัดเจน
  และให้ถือจรรณยาบรรณเป็นส่วนหนึ่งของระเบียบข้อบังคับพนักงานที่พึงปฏิบัติ
  และมีความผิดทางวินัยหากละเลยการปฏิบัติ

  1.2 การกำกับดูแลกิจการที่ดี

  SCG ตระหนักถึงความสำคัญของกิจกรรมการควบคุมภายในเป็นอย่างมาก จึงกำหนดกลยุทธ์และ
  แนวทางการปฏิบัติงานที่เหมาะสมสอดคล้องกับสภาพธุรกิจในปัจจุบัน โดยจัดให้มีคู่มือบรรษัทภิบาล
  SCG เป็น
  ลายลักษณ์อักษร และมีคณะกรรมการบริษัทนำไปปฏิบัติเป็นตัวอย่างที่ดีของพนักงาน
  ซึ่งประกอบด้วยการกำหนดโครงสร้าง หน้าที่ ความรับผิดชอบ และการปฏิบัติของคณะกรรมการ
  รวมทั้งปรับปรุงการมอบอำนาจ ระเบียบ คู่มือปฏิบัติงานให้เหมาะสม
  การใช้ระบบคอมพิวเตอร์ช่วยในการสอบทานข้อมูลต่างๆ
  ก่อนบันทึกรายการลงในระบบและประมวลผลเพื่อเพิ่มความน่าเชื่อถือ

  1.3 การพัฒนาระบบเทคโนโลยีสารสนเทศ

  SCG มีระบบคอมพิวเตอร์ที่มีประสิทธิภาพ ทันสมัย
  และพัฒนาให้เป็นเครื่องมือในการบริหารข้อมูลสารสนเทศและการสื่อสารทั่วทั้งองค์กรอย่างต่อเนื่องและสม่ำเสมอ
  นอกจากนี้ ได้พัฒนาระบบการควบคุมให้สะดวกรวดเร็วและทันกาล เช่น
  การจัดทำงบประมาณทางอิเล็กทรอนิกส์ (e-Budgeting) การเบิกพัสดุทางอิเล็กทรอนิกส์
  (e-Catalog) การจัดซื้อทางอิเล็กทรอนิกส์ (e-Procurement)
  และการปรับปรุงและพัฒนากระบวนการทำงาน (Process Improvement)
  การจัดระบบเอกสารให้เป็นอัตโนมัติโดยใช้ระบบคอมพิวเตอร์ (Gear up Excellent
  Accounting Reengineering ) เป็นต้น
  เพื่อให้ผู้บริหารใช้ข้อมูลสารสนเทศประกอบการพิจารณาในการวางแผน ควบคุมการปฏิบัติงาน
  และติดตามผลอย่างถูกต้องครบถ้วน ทันเวลา
  ในขณะที่ผู้ปฏิบัติงานได้ใช้ข้อมูลสารสนเทศเป็นดรรชนีวัดผลการปฏิบัติงาน (KPI)
  ได้อย่างมีประสิทธิภาพ

  1.4 แนวปฏิบัติเรื่อง Whistleblower Policy

  SCG ให้ความสำคัญกับการให้พนักงานมีส่วนร่วมและได้รับการคุ้มครอง
  รวมทั้งให้ความเป็นธรรมแก่พนักงานที่แจ้งข้อมูลหรือให้เบาะแสเกี่ยวกับการทุจริต
  หรือไม่ปฏิบัติตามกฎหมาย กฎระเบียบ ข้อบังคับบริษัท และจรรยาบรรณ SCG
  จึงได้กำหนดแนวปฏิบัติ Whistleblower Policy
  เพื่อให้พนักงานและผู้เกี่ยวข้องได้เข้าใจและปฏิบัติอย่างถูกต้อง
  มีแผนพัฒนาระบบเพื่อรองรับการแจ้งข้อมูลหรือการให้เบาะแสดังกล่าว
  ซึ่งเป็นช่องทางที่ช่วยให้บริษัทรับรู้ข้อมูลได้รวดเร็วขึ้น สามารถแก้ไขปัญหาได้ทันเวลา
  และสอดส่องดูแลผลประโยชน์ของ SCG
  รวมทั้งสร้างความเป็นธรรมให้กับทุกฝ่ายได้อย่างมีประสิทธิภาพมากขึ้น

2. การตรวจสอบภายใน

การตรวจสอบภายในเป็นการปฏิบัติงานอิสระที่ทำหน้าที่ตรวจสอบและประเมินผลการดำเนินกิจกรรมต่างๆ
ภายในองค์กร
โดยมีวัตถุประสงค์เพื่อให้ผู้ปฏิบัติงานทุกระดับขององค์กรสามารถผู้ปฏิบัติงานหน้าที่ของตนได้อย่างมีประสิทธิภาพ
และสนับสนุนให้มีการควบคุมภายในอย่างมีประสิทธิผลภายใต้ค่าใช้จ่ายที่เหมาะสม
ซึ่งเน้นนโยบายตรวจสอบอย่างสร้างสรรค์ในเชิงป้องกันตามมาตรฐานสากล
ผลักดันและพัฒนาการตรวจสอบให้ทันสมัย
และสอดคล้องกับสภาพธุรกิจที่มีการเปลี่ยนแปลงอยู่ตลอดเวลา
โดยมีการสร้างระบบงานเชิงป้องกันให้เป็นประโยชน์กับหน่วยงานอย่างเป็นรูปธรรม สรุปได้ดังนี้

  2.1 การประเมินการควบคุมด้วยตนเองบนเว็บไซต์ (Electronics-Control Self
  Assessment: e-CSA)

  เป็นกลไกที่จะให้ผู้บังคับบัญชาประเมินการควบคุมภายในให้ปฏิบัติภารกิจหลักได้อย่างทันเวลา
  ทำให้สามารถวิเคราะห์หาสาเหตุที่ภารกิจหลักมีปัญหาได้อย่างรวดเร็ว
  และกำหนดกลยุทธ์แผนงานในการติดตามแก้ไขได้มีประสิทธิภาพยิ่งขึ้น ในปีที่ผ่านมา เช่น
  การวิเคราะห์บัญชี (e-CSA-Accounting Analysis) การจัดหา (e-CSA-Procurement
  Information System) และ e-CSA สัญญาคอมพิวเตอร์

  2.2
  การกำหนดแผนงานระยะปานกลางและดัชนีชี้วัดความสำเร็จของการปฏิบัติงานตรวจสอบภายใน

  เพื่อให้การประเมินผลการปฏิบัติงานตรวจสอบแสดงถึงประสิทธิภาพ ประสิทธิผล
  และเป็นมาตรฐานสากลมากขึ้น จึงกำหนดดัชนีวัดผลการดำเนินงาน (Key Performance
  Indicators - KPI) ในรูปแบบ e-CSA เพื่อให้บรรลุเป้าหมายได้อย่างทันกาล
  และสามารถวิเคราะห์หาสาเหตุได้อย่างถูกต้อง
  รวมทั้งเพื่อใช้ในการกำหนดกลยุทธ์ในการแก้ไขปัญหาและพัฒนาประสิทธิภาพของสำนักงานตรวจสอบได้อย่างต่อเนื่อง

  2.3 การพัฒนาระบบงานคอมพิวเตอร์

  ได้พัฒนาโปรแกรมตรวจสอบเพื่อช่วยค้นหาจุดอ่อนของระบบงาน
  รวมทั้งปรับปรุงระบบงานคอมพิวเตอร์ให้มีประสิทธิภาพในเชิงป้องกัน
  โดยพัฒนาระบบอำนาจดำเนินการ Online ซึ่งเป็นช่องทางในการมอบอำนาจให้ธุรกิจต่างๆ ของ
  SCG อย่างมีประสิทธิภาพ รวมทั้งปรับปรุงให้เหมาะสมกับสภาพธุรกิจอย่างต่อเนื่อง นอกจากนี้
  ยังมีการพัฒนาระบบ Online ในการประเมินผลการปฏิบัติงานตรวจสอบผ่านเว็บไซต์
  เพื่อเพิ่มช่องทางให้ผู้รับการตรวจสอบได้ประเมินผลการปฏิบัติงานและส่งกลับมาโดยอัตโนมัติ
  และระบบการติดตามผลการตรวจสอบโดยให้มีการแจ้งเตือนผู้รับการตรวจสอบทางอีเมล์
  เมื่อใกล้ครบกำหนดวันที่จะแก้ไขโดยอัตโนมัติ
  เพื่อเป็นการติดตามผลการตรวจสอบอย่างมีประสิทธิภาพและรวดเร็วทันกาล

  2.4 การพัฒนาความรู้ของผู้ตรวจสอบ

  โดยการแลกเปลี่ยนความรู้ และเป็นสื่อในการถ่ายทอดประสบการณ์
  ความสามารถระหว่างผู้ตรวจสอบด้วยกัน ผ่านสื่อการเรียนการสอนด้วยตนเอง (e-Learning)
  ซึ่งจะนำไปสู่การเกิดนวัตกรรรมการตรวจสอบ (Innovation Auditing)
  และพัฒนาศักยภาพการแข่งขันเพื่อมุ่งสู่วิสัยทัศน์ของ SCG

0.  2.5 ระบบการให้คำปรึกษา

  ได้จัดทำระบบให้คำปรึกษาผ่านทางเว็บไซต์ ให้หน่วยงานต่างๆ
  สอบถามข้อสงสัยและได้รับคำปรึกษาทันเวลา เพื่อนำไปปฏิบัติงานได้อย่างถูกต้องตั้งแต่แรก
  อันเป็นการสร้างแนวทางการตรวจสอบเชิงป้องกัน
  และลดข้อผิดพลาดเรื่องไม่ทราบระเบียบและวิธีการ นอกจากนี้
  ได้ขยายระบบการให้คำปรึกษานี้ไปยังหน่วยงานต่างๆ
  เพื่อให้ได้ใช้ประโยชน์อย่างต่อเนื่องและทั่วถึง

การบริหารความเสี่ยง

SCG ให้ความสำคัญกับการบริหารความเสี่ยงอย่างเป็นระบบและมีประสิทธิภาพ
ฝ่ายบริหารและสำนักงานตรวจสอบ
จึงได้กำหนดคู่มือการบริหารความเสี่ยงเพื่อให้การปฏิบัติเป็นมาตรฐานเดียวกัน ในปี 2550
ความเสี่ยงสำคัญในการดำเนินงาน ได้แก่ สภาวะการแข่งขัน ความต้องการสินค้าลดลง
การปรับตัวของราคาน้ำมัน วัตถุดิบ และเชื้อเพลิง
ความผันผวนของราคาวัตถุดิบและผลิตภัณฑ์ในตลาดโลก อัตราแลกเปลี่ยน อัตราดอกเบี้ย
และสิ่งแวดล้อม ซึ่งได้แสดงไว้ในรายงานประจำปีแล้ว สำหรับความเสี่ยงเกี่ยวกับพลังงาน วัตถุดิบ
และสิ่งแวดล้อม สรุปสาระสำคัญได้ดังนี้

1. ความเสี่ยงจากการปรับตัวสูงของราคาน้ำมันและวัตถุดิบ ส่งผลให้ต้นทุนสินค้าและค่าขนส่งสูงขึ้น
ฝ่ายบริหารของ SCG
ได้จัดการกับความเสี่ยงดังกล่าวโดยการลงทุนในโครงการที่สามารถประหยัดพลังงาน
และจัดหาแหล่งวัตถุดิบสำรอง จนอยู่ในระดับที่ยอมรับความเสี่ยงได้

2. ความเสี่ยงจากปัญหาสิ่งแวดล้อมเนื่องจากปัญหามลพิษที่เพิ่มขึ้นอย่างรวดเร็วและต่อเนื่อง
ภาครัฐจึงได้กำหนดมาตรการที่เข้มงวดเพื่อแก้ปัญหาดังกล่าว ฝ่ายบริหารของ SCG
ได้ปฏิบัติตามมาตรการของภาครัฐโดยเพิ่มประสิทธิภาพการลดมลพิษของโรงงานให้ดีขึ้นกว่าเดิม
ซึ่งทำได้ดีกว่าเกณฑ์ที่กำหนดอยู่แล้ว นอกจากนี้ ยังร่วมกับภาครัฐในการบริหารจัดการสิ่งแวดล้อม
และส่งเสริมกิจกรรมชุมชนสัมพันธ์ต่างๆ จนเป็นที่ยอมรับของภาครัฐที่ควบคุมสิ่งแวดล้อมดังกล่าว

นอกจากนี้ คณะกรรมการตรวจสอบร่วมกับฝ่ายบริหารของ SCG
ยังได้กำหนดหลักเกณฑ์ในการพิจารณาสัญญาณเตือนภัยตามปัจจัยความเสี่ยง โดยใช้ตัวชี้วัดความเสี่ยง
(Risk Indicators) และระดับความเสี่ยงที่ยอมรับได้ (Risk Tolerance)
เป็นเกณฑ์ในการวัด ซึ่งเพิ่มเติมจากการบริหารความเสี่ยงของข้อมูลทางการเงิน
สำหรับใช้เป็นมาตรการในการเฝ้าระวังความเสี่ยงที่เป็นสาระสำคัญเพื่อจะได้กำหนดมาตรการในการจัดการความเสี่ยงที่ได้ผลอย่างทันท่วงที

การประเมินผลการปฏิบัติงานและการพัฒนาความรู้

เพื่อเพิ่มประสิทธิภาพในการปฏิบัติงานของคณะกรรมการชุดต่างๆ SCG
จัดให้มีการประเมินผลการปฏิบัติงานของคณะกรรมการแต่ละคณะเป็น 2 แบบ คือ
กรรมการแต่ละคนประเมินตนเอง
และกรรมการประเมินผลการปฏิบัติงานของคณะกรรมการชุดแต่ละคณะโดยรวม
ซึ่งผลการประเมินนั้นคณะกรรมการบริษัทได้ทำการวิเคราะห์
และหาข้อสรุปเพื่อกำหนดมาตรการปรับปรุงประสิทธิภาพการทำงานของคณะกรรมการต่อไป

SCG ได้จัดทำคู่มือกรรมการบริษัท โดยรวบรวมสรุปกฎหมาย กฎเกณฑ์
ข้อบังคับที่เกี่ยวข้องกับกรรมการบริษัท เพื่อให้กรรมการสามารถรับทราบสรุปภาพรวม บทบาทหน้าที่
หลักการ และแนวปฏิบัติในตำแหน่งหน้าที่กรรมการทั้งหมด แจกให้กับกรรมการบริษัท
กรรมการที่เข้าใหม่ เพื่อเป็นข้อมูลเบื้องต้น ทั้งนี้ ในกรณีที่มีกรรมการเข้าใหม่
บริษัทจะให้บุคคลที่ได้รับมอบหมายไปรายงานข้อมูลรายละเอียด แนวปฏิบัติต่างๆ ที่เกี่ยวข้อง
รวมทั้งตอบข้อซักถาม
และจัดให้พบปะพูดคุยกันอย่างไม่เป็นทางการระหว่างกรรมการเข้าใหม่และคณะจัดการ
เพื่อเรียนรู้และแลกเปลี่ยนความคิดเห็นในเรื่องต่างๆ ที่เกี่ยวข้องกับบริษัทที่เป็นข้อมูลเชิงลึก

นอกจากนี้ SCG ยังสนับสนุนให้คณะกรรมการบริษัท
และผู้บริหารระดับสูงเข้าสัมมนาหลักสูตรที่เป็นประโยชน์ต่อการปฏิบัติหน้าที่
รวมทั้งพบปะแลกเปลี่ยนความคิดเห็นกับคณะกรรมการบริษัท และผู้บริหารระดับสูงขององค์กรต่างๆ
อยู่เสมอ ทั้งหลักสูตรที่จัดโดยหน่วยงานที่ดูแลการฝึกอบรมพนักงานของ SCG
และหลักสูตรที่จัดโดยหน่วยงานกำกับดูแลของรัฐ หรือองค์การอิสระ เช่น
หลักสูตรกรรมการบริษัทของสถาบันกรรมการบริษัทไทยที่สำนักงาน ก.ล.ต.
กำหนดให้กรรมการของบริษัทจดทะเบียนต้องผ่านการอบรมอย่างน้อยหนึ่งหลักสูตร ซึ่งได้แก่
Directors Certification Program (DCP), Directors Accreditation Program
(DAP) และ Audit Committee Program (ACP) ทั้งนี้ เพื่อนำความรู้และประสบการณ์มาพัฒนา
SCG ต่อไป

สำหรับด้านการสนับสนุนการปฏิบัติหน้าที่ของคณะกรรมการบริษัทนั้น SCG
มีเลขานุการคณะกรรมการทำหน้าที่ประสานงานระหว่างกรรมการบริษัทและคณะจัดการ
และมีสำนักงานเลขานุการบริษัททำหน้าที่ดูแลประสานงานด้านกฎหมาย กฎเกณฑ์ต่างๆ ที่เกี่ยวข้อง
รวมทั้งดูแลกิจกรรมการของคณะกรรมการบริษัท
และดำเนินการประสานงานให้มีการปฏิบัติตามมติคณะกรรมการบริษัท

การสรรหากรรมการบริษัท

คณะกรรมการบรรษัทภิบาลและสรรหามีหน้าที่สรรหาบุคคลผู้ทรงคุณวุฒิมาดำรงตำแหน่งกรรมการทดแทนกรรมการที่ครบกำหนดออกตามวาระหรือในกรณีอื่นๆ
เสนอต่อคณะกรรมการบริษัท เพื่อพิจารณาเสนอชื่อเข้ารับการเลือกตั้งจากที่ประชุมผู้ถือหุ้นต่อไป
โดยคณะกรรมการบรรษัทภิบาลและสรรหาคัดเลือกจากผู้ทรงคุณวุฒิจากหลากหลายอาชีพ มีภาวะผู้นำ
วิสัยทัศน์กว้างไกล เป็นผู้มีคุณธรรมและจริยธรรม มีประวัติการทำงานโปร่งใส ไม่ด่างพร้อย
รวมทั้งมีความสามารถในการแสดงความคิดเห็นอย่างเป็นอิสระ

SCG ไม่ได้กำหนดจำนวนวาระการดำรงตำแหน่ง
หรือจำนวนบริษัทที่กรรมการบริษัทแต่ละคนดำรงตำแหน่งในบริษัทอื่น เนื่องจาก SCG
มีความเชื่อว่าความสามารถทางธุรกิจและความเชี่ยวชาญในเรื่องต่างๆ
ของกรรมการบริษัทไม่ได้ขึ้นอยู่กับจำนวนวาระ หรือจำนวนบริษัทที่ดำรงตำแหน่ง
ตราบเท่าที่ยังมีความสามารถและอุทิศเวลาให้กับบริษัทได้อย่างเต็มที่ สามารถกำหนดนโยบาย
ให้คำปรึกษาในการแก้ไขปัญหาต่างๆ ในการดำเนินธุรกิจได้ตามมาตรฐานที่บริษัทคาดหวังไว้
และอำนาจในการตัดสินใจในการเลือกตั้งบุคคลเข้าดำรงตำแหน่งกรรมการบริษัทนั้น เป็นสิทธิของ
ผู้ถือหุ้นโดยตรงที่จะคัดเลือกบุคคลเข้าทำหน้าที่แทนตนในการกำหนดนโยบายและควบคุมบริษัทที่ตนเป็นเจ้าของ

การประเมินผลกรรมการผู้จัดการใหญ่

คณะกรรมการพิจารณาผลตอบแทนเป็นผู้ประเมินผลการปฏิบัติงานของกรรมการผู้จัดการใหญ่
เสนอต่อคณะกรรมการบริษัท โดยพิจารณาจากผลการดำเนินงานทางธุรกิจของบริษัท
การดำเนินงานตามนโยบายที่ได้รับจากคณะกรรมการบริษัท
ประกอบกับสภาวการณ์เศรษฐกิจและสังคมโดยรวม
โดยคณะกรรมการพิจารณาผลตอบแทนจะนำข้อมูลที่ได้ไปใช้ในการพิจารณาค่าตอบแทนของกรรมการผู้จัดการใหญ่เสนอต่อคณะกรรมการบริษัท

(5) การดูแลเรื่องการใช้ข้อมูลภายใน (หน้า 99)

(6) บุคลากร

ด้วยรากฐานอันมั่นคงที่ต่อเนื่องมายาวนานกว่า 9 ทศวรรษ SCG หนึ่งในองค์กรชั้นนำของประเทศ
ได้มอบผลตอบแทนที่ดีให้แก่ผู้ถือหุ้นอย่างต่อเนื่อง อย่างไรก็ตาม
ด้วยสภาวะการแข่งขันที่ทวีความรุนแรงเพิ่มขึ้น
ประกอบกับทิศทางการบริหารที่เปลี่ยนจากการสร้างความได้เปรียบทางด้านต้นทุนการผลิต
มาเป็นการสร้างโอกาสใหม่ทางธุรกิจด้วยความแตกต่างของสินค้าและบริการ SCG
จึงได้กำหนดกลยุทธ์หลักอันจะนำพาธุรกิจไปสู่ความสำเร็จในอีก 5 ปีข้างหน้า ดังนี้

1.  การขยายการลงทุนไปยังต่างประเทศ

2.  การพัฒนาสินค้าและบริการที่สร้างมูลค่าเพิ่มแก่ SCG

ทรัพยากรบุคคล ถือเป็นปัจจัยสำคัญต่อการบรรลุความสำเร็จข้างต้น ด้วยเหตุนี้ SCG
จึงปรับปรุงระบบบริหารทรัพยากรบุคคลให้สอดคล้องกับกลยุทธ์ทางธุรกิจอย่างต่อเนื่อง
โดยกำหนดยุทธศาสตร์การพัฒนาทรัพยากรมนุษย์ใน 5 ปีข้างหน้า ดังต่อไปนี้

  1. การเตรียมความพร้อมทรัพยากรบุคคลเพื่อรองรับการขยายธุรกิจในอนาคต

1.  การเตรียมกำลังพลเพื่อรองรับการขยายงาน

  นอกเหนือจากเรื่องความพร้อมในด้านกำลังพลของพนักงานที่จะไปปฏิบัติงานต่างประเทศ
  (Expatriate) และการสรรหาพนักงานท้องถิ่น (Local Staff)
  เพื่อรองรับการขยายตัวทางธุรกิจในต่างประเทศแล้ว SCG ยังสร้าง SCG Brand
  ให้เป็นที่รู้จักในฐานะ Employer of Choice มีการทำ Campus Recruitment
  ในสถานศึกษาชั้นนำ มอบทุนการศึกษากับนักศึกษา
  และพนักงานท้องถิ่นตั้งแต่ระดับปริญญาตรีถึงปริญญาเอก
  รวมถึงการสร้างความสัมพันธ์อันดีกับภาครัฐ เอกชน ชุมชน และบริษัทชั้นนำในประเทศที่ SCG
  ไปลงทุน ยิ่งไปกว่านั้นในทุกไตรมาส SCG จะจัดประชุมคณะ SCG Coordinator
  ของแต่ละประเทศ
  โดยมีวัตถุประสงค์เพื่อให้การบริหารงานบุคคลในแต่ละประเทศสอดคล้องกับนโยบายของ SCG
  และเป็นช่องทางในการแลกเปลี่ยนข้อมูลทั้งด้านธุรกิจและคนเพื่อประโยชน์ในการดูแลพนักงานท้องถิ่น
  และพนักงานที่ไปปฏิบัติงานต่างประเทศต่อไป

2.  การพัฒนาความสามารถพนักงาน

  SCG มุ่งส่งเสริมให้เกิดบรรยากาศที่เอื้อให้พนักงานมีความกระตือรือร้น ใฝ่เรียนรู้
  และเกิดการเรียนรู้ทั้งจากหลักสูตรฝึกอบรม กิจกรรมการแบ่งปันความรู้ การจัดการองค์ความรู้
  และการเรียนรู้จากประสบการณ์ในการลงมือปฏิบัติ
  ทำให้พนักงานเป็นผู้มีทัศนคติและพฤติกรรมที่เหมาะสมตามค่านิยมหลักขององค์กร มีความรู้ ทักษะ
  และโลกทัศน์ที่กว้างไกลยิ่งขึ้น สามารถตอบสนองความต้องการของลูกค้าได้อย่างรวดเร็ว
  และมีความสามารถในการปรับตัวให้ทันกับการเปลี่ยนแปลงที่เกิดขึ้นตลอดเวลาทั้งในและ
  นอกประเทศ และเพื่อเป็นการรองรับการขยายการลงทุนในต่างประทศ SCG
  จึงเสริมสร้างความสามารถของพนักงานในการทำงาน International
  โดยการให้ความรู้ด้านภาษา วัฒนธรรม และแนวปฏิบัติในการดำเนินธุรกิจในแต่ละประเทศ เช่น
  จัดหลักสูตร Cross-Cultural Exclusive Development Program และ
  International Business Practice Program นอกจากนั้นยังพัฒนาหลักสูตร V R SCG
  International Program สำหรับพนักงานท้องถิ่นเพื่อให้เข้าใจวิถีแห่งการดำเนินธุรกิจของ
  SCG รวมทั้งสร้างความภาคภูมิใจใน SCG และสร้างNetwork ในการทำงาน
  และสำหรับพนักงานจัดการระดับสูง SCG ได้กำหนดเป็นนโนบายว่า
  พนักงานต้องมีประสบการณ์การทำงานในต่างประเทศด้วย

3.  การปรับปรุงระบบบริหารงานบุคคลเพื่อสนับสนุนการปฏิบัติงานในต่างประเทศ

  บริษัทใหม่ที่ตั้งขึ้นในต่างประเทศจำเป็นต้องมีระบบบริหารงานบุคคลที่ดี
  มีมาตรฐานในระดับเดียวกับ SCG และมีความเหมาะสมกับท้องถิ่น ด้วยเหตุนี้ SCG ได้
  Implement ซอฟท์แวร์ระบบบริหารงานบุคคล “e-HR” ในบริษัทต่างๆ ที่ SCG
  ไปลงทุนในต่างประเทศ SCG นำ Best Practices ต่างๆ เช่นโครงการ SCG Career
  Camp, การดูแลพนักงานด้วยระบบคณะกรรมการบุคคล การพัฒนาพนักงาน TQM, TPM, Safety
  ไปประยุกต์ใช้กับธุรกิจในต่างประเทศ เพื่อแสดงให้เห็นว่า SCG มุ่งการลงทุนระยะยาว
  ยั่งยืนและเพิ่มประสิทธิภาพในการทำงาน
  รวมทั้งการเปิดโอกาสให้พนักงานท้องถิ่นมีโอกาสเติบโตในหน้าที่การงานอย่างทัดเทียมกันทั้ง SCG
  นอกจากนี้ยังได้จัดทำ SCG HR System Platform อันเป็นเสมือนแนวทางการนำระบบ HR
  ของ SCG ไปใช้ในประเทศต่างๆ อย่างมีประสิทธิภาพมากขึ้น

  2. สร้างวัฒนธรรมใหม่เพื่อกระตุ้นให้เกิดองค์กรแห่งนวัตกรรม

  2.1 การปรับเปลี่ยนวัฒนธรรมองค์กรให้เป็นองค์กรแห่งนวัตกรรม

  SCG ได้จัดกิจกรรมต่างๆ ขึ้นมาเพื่อสนับสนุน และปรับเปลี่ยนวัฒนธรรมในการทำงานเพื่อให้ SCG
  ได้รับการยอมรับในฐานะเป็นองค์กรแห่งนวัตกรรมร่วมกับการปรับเปลี่ยนพฤติกรรมการทำงานของพนักงานด้วย
  เช่น จัดกิจกรรมประกวด Inno Award, Inno Idea Tank, Inno Workplace, Book
  Brief, Eager to Learn นอกจากนี้ SCG
  ยังเล็งเห็นถึงความสำคัญของการเพิ่มจำนวนนักวิจัย (Researcher) ภายในองค์กร
  เพราะถือว่าพนักงานกลุ่มนี้เป็น Critical Mass
  ที่จะช่วยผลักดันนโยบายนวัตกรรมให้เห็นผลอย่างรวดเร็ว

2.  การพัฒนาทักษะ ความรู้ ความสามารถของพนักงาน

  เพื่อส่งเสริมความรู้ความสามารถของพนักงาน และพัฒนา Competency
  ที่สนับสนุนวัฒนธรรมนวัตกรรม SCG ได้จัดโปรแกรมต่างๆ สำหรับพัฒนาพนักงานในแต่ระดับ เช่น
  Inno Executive Coaching, Coaching for Innovation, Creative and
  Innovative Thinking, Leadership Development Program ในขณะเดียวกัน SCG
  ได้พัฒนา SCG Inno Facilitators ให้เป็นผู้ผลักดัน
  และสนับสนุนให้เกิดวัฒนธรรมนวัตกรรมภายในองค์กร

3.  การปรับปรุงระบบการบริหารงานบุคคลเพื่อสนับสนุนวัฒนธรรมนวัตกรรม

  ระบบการบริหารงานบุคคลเป็นเครื่องมือสำคัญตัวหนึ่งที่ช่วยผลักดันให้นวัตกรรมให้บรรลุผล
  และมีความยั่งยืน ระบบการบริหารงานบุคคลที่สนับสนุนนโยบายข้างต้น มีดังนี้

-   การให้ผลตอบแทนและเงินรางวัลเพื่อจูงใจพนักงาน และทีมงานที่ผลักดันให้เกิด Innovation
    ได้ สำเร็จ

-   การ Implement Specialist Career ในธุรกิจต่างๆ

-   การร่วมมือกับสถาบันเทคโนโลยีพระจอมเกล้าพระนครเหนือ (สพจ.) จัดโครงการพัฒนาวุฒิ
    ปวส.

  ด้านเทคโนโลยีเครื่องกล เน้นการวิจัยเพื่อรองรับการพัฒนา และปรับปรุงเทคโนโลยีของ SCG
  ในอนาคต

SCG เชื่อมั่นว่าความมุ่งมั่นในการพัฒนาทรัพยากรบุคคลให้มีความรู้ ความสามารถ และคุณธรรม
จะทำให้ SCG สามารถบรรลุถึงความเป็นองค์กรแห่งนวัตกรรมในระดับสากล ซึ่งจะส่งผลให้ SCG
สามารถเติบโตได้อย่างยั่งยืน สร้างประโยชน์ตอบแทนที่ดีให้แก่ผู้เกี่ยวข้อง
และเป็นองค์กรหลักแห่งหนึ่งที่ช่วยพัฒนาเศรษฐกิจของประเทศสืบไป

ณ สิ้นปี 2550 บริษัทปูนซิเมนต์ไทย จำกัด (มหาชน) มีจำนวนพนักงาน 449 คน คิดเป็นค่าตอบแทน
602 ล้านบาท ในขณะที่มีจำนวนพนักงานรวมทั้ง SCG 25,130 คน และคิดเป็นค่าตอบแทน 13,411
ล้านบาท (ซึ่งค่าตอบแทนประกอบด้วย เงินเดือน โบนัส เงินกองทุนสำรองเลี้ยงชีพ และสวัสดิการ)

รายละเอียดจำนวนพนักงานแยกตามกลุ่มธุรกิจของเครือซิเมนต์ไทย

ณ วันที่ 31 ธันวาคม 2550 และ 2549

  ---------------------------------- ------------------ ------------------
  บริษัท / กลุ่มธุรกิจ                     จำนวนพนักงาน (คน)   

                                     2550               2549

  บริษัทปูนซิเมนต์ไทย จำกัด (มหาชน)        449                353

  ธุรกิจเคมีภัณฑ์                         3,850              3,414

  ธุรกิจกระดาษ                         7,436              6,831

  ธุรกิจซิเมนต์                          4,780              4,521

  ธุรกิจผลิตภัณฑ์ก่อสร้าง                   6,423              6,364

  ธุรกิจจัดจำหน่าย                       1,376              1,275

  อื่นๆ                                816                872

  รวม                                25,130             23,630
  ---------------------------------- ------------------ ------------------